Roberto Awa Nari, amazoniarra eta euskaldunberria: "Kukama hizkuntza eta euskara oso antzekoak dira" • ZUZEU\nRoberto Awa Nari, amazoniarra eta euskaldunberria: “Kukama hizkuntza eta euskara oso antzekoak dira”\nRoberto Awa Nari\nPeruko Amazoniako Kukama herriko kidea da Roberto Awa Nari eta orain sei urte heldu zen Euskal Herrira, pelikula batean parte hartzeko. Eltze askotako burruntzalia da Roberto: musikari, aktore, irakasle, artisau, argazkilari… Guk egin berri dugun argazki lehiaketara bidali zituen lanen bitartez ezagutu genuen eta bizkaieraz egiten duen amazoniar honen istorioak biziki harritu gaitu. Perun ikasi omen zituen lehen hitzak euskaraz, apaiz batek oparitu zion kasete bateko abestia fonetikoki ikasita: “uh uh uh colore bisia, arrasá ke riaren contra…” kantatzen ei zuen.\nRoberto Awa Nari Peruko Amazonian dagoen San Pedro de Tipishka herrixkan jaio da, Kukama herriaren baitan. “Kukamarrek kukameraz hitz egiten dugu, tupi guarani familia linguistikoaren adar bat”, azaldu dio Robertok -euskaraz, noski- EuskalKultura.com-i. “Ez dakit zenbat garen, ze, esaten da kukamak desagertzen ari direla. Jendeari lotsa ematen dio kukameraz hitz egitea, bakarrik erabiltzen da txantxa egiteko, etxean senideen artean edo mozkortuta daudenean. Peruko eskola publikoak eragina izan zuen gure hizkuntzaren galera honetan. Penagarria da”.\nOrain dela sei urte Euskal Herrira etorri eta bertan gelditzea erabaki zuen. Basaurin, zehazki. Ez hori bakarrik: euskaldunen artean erabat integratzeko asmoz, euskara ikastea ere erabaki zuen. “Baina langabezian nengoen eta AEKko lagun irakasle batek euskara ikastera doan gonbidatu ninduen. Detaille hori oso garrantzitsua da niretzako. Euskarak eman zidan munduan leku bat”.\nHarrigarria bada ere, Robertok euskara eta kukama oso antzekoak direla dio. “Adibidez, Peruarrek gutaz burla egiten dute, erderaz esaldiak aldrebez esaten ditugulako: “de la selva su gente” edo “de Juan su camisa”. Itzulpen hori zuzenean dator kukamatik, horregatik esaten dut kukama eta euskara antzekoak direla: “ritama awakana” = “oihaneko jendea”, “juan chiru” = “Jonen alkandora”, adibidez”.\n[Kukama handia, Marañon ibaian (argazkia RAN)]\nAmazonian, antza, euskal kutsua duten hitzak ere badira, aspaldi handik ibilitako euskaldunen arrastoak, agian: “Peruko oihanean, sarri entzun daitezken hitzak dira “zuri” (zizare zuri bat), “motelo” (dordoka mota bat), “txalupa” (kanoa) edo “xiringa”... baina hori beste istorio bat da”.\nAnekdotaz jositako kontakizunean, Robertok lehen euskal hitzak Perun bertan ikasi zituela azaldu digu. Kale antzerki eta punk musika egiten zuen talde batean zebilela, apaiz batek oparitu egin zizkien makina bat aldizkari, liburu eta kasete bat.\n“Kasetearen azalean “música antiimperialista” jartzen zuen: abesti batzuk erderaz, errusiar himnoak, arabieraz be, eta abesti bat hizkuntz ezezagun batean. “Si es antiimperialista, estará bien”, esan zuen taldeko batek eta fonetikoki ikasi eta kantatzen gendun: ”uh uh uh colore bisía, arrasá ke riaren contra… uh uh uh colore gustía shenofó biaren contra…!“, gogoratu du. Negu Gorriak-en zalea zen apaiza, nonbait.\n[Mendian ibiltzea atsegin du Robertok (argazkia RAN)]\nAktore eta musikari\nRobertok euskararen aldeko ekitaldietan parte hartzen du eta batzuetan hitzaldiak ematera gonbidatzen dute, bere esperientzia besteentzako lagungarri izan daitekeelakoan, nahiz eta berak ez duen inoren eredu izan nahi. Eskola batean eman zuen hitzaldi baten ondoren haurrei eskulanak erakusteko deitu zioten, eta hiru urte daramatza irakasle. Ipuinkontaketak ere egiten ditu, eta Euskal Herrira ekarri zuen afizioari jarraiki, tarteka aktore lana egiten du (“Sukalde kontuak”, “Dragoi ehiztaria”… dira bere lanetako batzuk).\n[Eskubian, Roberto Awa Nari “Sukalde kontuak” filmaren afitxean]\nHorrez gain, Robertok Dangiliske taldean kitarra jotzen du eta Euskal Herrian eta atzerrian ibili da kontzertuak ematen: Alemania, Grezia, Katalunia, Mallorca, Bretainia… Euskaraz egiteak lagundu egin diola onartu du. “Jendea ireki egiten da euskeraz egiten dudanean, hori askotan gertatzen zait. Kuriositatea pizten diet eta hurbiltzen dira.. eta bla, bla, bla herriko bat bihurtzen naiz, bueno hori sentitzen dut nik”.\nEuskarak Euskal Herrria ulertzen lagundu diola dio, eta oso gertuko sentitzen ditu euskara eta kukama. “Herri bat barru-barrutik, bere sustraitik, bere amalurretik, bere hizkuntzatik ikusten baduzu, den-denak hartzen du zentzua eta ez dago mugarik. Kukameen hizkuntza eta euskara indigenak dira, biak”.\nAmazonia, euskara, Kukama, Peru\nPareko leihotik: ikara\n20 herritan izango da LABURBIRA film laburren zirkuitua\n14 pentsamendu “Roberto Awa Nari, amazoniarra eta euskaldunberria: “Kukama hizkuntza eta euskara oso antzekoak dira””-ri buruz\nIraitzMadariaga 2013-02-27 11:31\nRT @zuzeu: Roberto Awa Nari, amazoniarra eta euskaldunberria: “Kukama hizkuntza eta euskara oso antzekoak dira” http://t.co/kZ8tjWTSZW\nurtzai 2013-02-27 17:21\nEuskaldun berri/zahar kontzeptua desagertarazi egin behar dugu. Nik euskalduna, besterik gabe esango nuke.\nneu 2013-02-27 18:18\nIstorio polita Robertorena!\nEta Urtzairekin erabat ados, bereizketa horrek konplejoak eta lotsak baino ez ditu sortzen eta.\nAmonamantangorri 2013-02-27 21:00\nZuzentasun politikoaren izenean terminoa gure hiztegitik desagerraraziagatik ere, gure artean egon egonen dira euskaldun berri, zahar, alfabetatu gabe, periferiko/zentral, ikastolero, pasibo eta bestelakoak… Burusoilei esan beharrean “buruan ile urritasuna daukan pertsona” esatea bezala litzateke.\nHoriduketa motel 2013-02-27 22:38\nProblema ez da euskaldun berri edo zahar, ikastolero edo profilero, problema da euskaldun berri eta zahar kategorien gainean mailaketak ezartzea…\neta aldi berean 33 urteko euskaldun batek, etxetik euskara jaso ez izateagatik, 30 urte euskaraz hitz egiten zein bizitzen eraman arren, oraindik batzuren begietan “euskaldun berri” izatea..\nazterketarako eta ulermenerako tipolojiak bai, mailaketarako eta handikerietarako ez.\nPeru Dulantz 2013-02-28 09:45\nMailaketa hori oso modu egokian egin zuen Txepetxek, ezta?\nassar 2013-02-28 08:03\nEuskaldunberri/zahar kontu hori duela 20 urteko zerbait da, nire ustez jadanik zaharkitua dagoena euskaldunberriak gutxiesteko baldin bada. Gainera, uste dut Euskal Herriaren ertzetan, adibidez ni bizi naizen Gasteizen, inoiz ez dela existitu arazo hori.\nGaur egun nik beste mailaketa bat egingo nuke: euskaraz egiten duten euskaldunak / egiten ez duten euskaldunak. Eta beste bat ere bai: euskaraz egiten ez duten abertzaleak / euskaraz egiten duten abertzaleak.\nBaina ni euskaldunberri/zahar ere mantentzearen alde nago, baina beste zentzu batean. Ni euskaldun zaharra naiz, beraz ez zait batere kostatu euskara ikastea, ez daukat inolako meriturik; nire emazteak 5 urte daramatza egunean bi orduz euskara ikasten, eta euskal abertzalea ez izanda, beti aitortuko diot bere familiagatik egin duen ahalegina.\nibai 2013-02-28 08:42\nAssar, hitzez hitz izenpetzekoa zait zuk idatzia, baita emaztearen kasua ere.\nBereziki garrantzitsua iruditzen zait, bestalde, euskaraz egiten duten abertzaleen eta euskaraz egiten ez duten abertzaleen arteko bereizketa hori. Euskararen gaiari begiratzeko -kategorizatzeko- modu hau eraldatzailea izan litekeela uste dut.\nPeru Dulantz 2013-02-28 09:46\nEuskaldunberri hitza gutxesteko erabiltzen dela? Bada, ni, eus-kal-dun-be-rria naiz eta ha-rro na-go…!!!\nZe Petto 2013-02-28 09:31\nEskema horiek zaharkituta geratzen ari dira, bertso-eskolak auzitan jartzen dituztenen pareko eskema zaharkituen moduan. Gaur egun, etxean euskara ez jasoagatik, bizitzako lehen urtetik euskaraz eskolatua (haurtzaindegietatik hasita) eta euskara berea duen pertsona bat zer da, euskaldun zaharra edo berria?\nEta hobe dugu testuinguru horretara ohitzea, horixe baita etorkizuneko arrisku handiena, txikitatiko euskaldun “zahar/berri(?)” desaktibatu horiena: jende gehienak euskaraz jakingo du eskolatik, baina portzentaje ikaragarri batentzat ez da berez etxetik jasotakoa izango, beraz ez da hizkuntza “berea” izango, eta okurritu ere ez zaio egingo harreman pertsonaletan (lagunak barne) erabiltzea.. eta horrek arrastre indar ikaragarria du etxetik euskara hizkuntzatzat duten “berezko” euskaldun zaharretik.\nEuskaldun berri “klasikoak” urrea dira, motibazio batek eragin dielako ikastea, eta motibazio horrek eragingo dielako (kasu askotan hala ez bada ere) erabiltzea.\nMenditarra 2013-02-28 10:52\nNonbait irakurri nuen Koldo Mitxelenaren ateraldi hau. Askotan euskaldun berria zela “leporatzen” ziotenez (euskara batua gaizki ikusten zutenek, omen), ba behin erantzun zuen zoritxarrez ez zeukala meritu horretaz harro egoterik.\nItzain 2013-02-28 11:27\nAmonarekin ados, aspaldiko partez.\nEuskaldun berriak daude, euskaldun zaharrak dauden bezala. Eta?\nEuskaldun berriak gutarrago ikusi ditut beti, euskaldun zahar pasiboak baino, ahalegin handia egin dutelako, ahalegin hori oso gutxi saritzen den gizartean. Biba euskaldun berriak eta biba euskaldun zahar aktiboak, arranopola!\nEneko 2013-02-28 11:40\nEta ikastoleroak zer dira, euskaldunberri ala zahar? Noiz bihurtzen da euskaldunberri bat euskaldunzahar? Mintzakide, mintzalagun, solaskide taldeetan, zeintzuk elkartzen dira? Eusladunzaharrak eredu eta euskaldunberriak praktikante?\nEuskaldunberri eta euskaldunzahar kategoriak, errealitate bat islatu arren, gau egun ez dute ezertarako balio.\nGogoan dut, Euskararen Kontseilua sorrarazi zuen Euskaldunon Unibertsoa eztabaidan, euskaldunaren definizio osoago bat adostu zela. Euskalduna euskara duena, euskaraz dakiena izan da. Baina non eduki behar da euskara? Buruan? Bihotzean? Ala mingain-hatzetan?; Unibertsoaren eztabaidako definizioaren arabera, euskalduna euskaraz egiten duena da.\nJakintzari dagokionez, euskaldunberri-euskaldunzahar dikotomia baino funtzionalagoa iruditzen zait euskaldun oso-erdi euskaldun edo antzeko zerbait. Ez ahaztu euskaldunzahar askok oso gaitasun urria dutela egungo munduan euskaraz %100 funtzionatzeko.\nurtzai 2013-02-28 14:51\nImaginatzen al du norbaitek, “español de toda la vida” eta “español principiante” edo antzeko zerbait? EZ. Bereizketa horiek arkaikoak dira nire ustez. Baina hemen aipatu den beste zerbait gustatu zait: euskalduna euskaraz EGITEN duena.\nEuskalduna sentimendu abertzaletik edota lurraldetasun zentzutik bereizi behar dugu nire ustez. Euskalduna euskaraz egiten duena da eta punto. Gero izan daiteke abertzalea edo ez. “Yo soy euskaldun” horrek ez du ezer balio.\nBeste gauza bat da, abertzaletasuna zer den. Aberri zalea bazara, zer maite duzu zure aberrian? Lur puska bat? Bertako paisaia eta mendiak? Munduan mila daude EH bezain politak. Nire ustez, abertzalea izateko ezinbestekoa da euskalduna izatea eta bertako kultura mirestea. Hori da batzen gaituena, izan nafar, iparraldeko, zuri, beltz… Muga administratibo guztiak pasa dituena, euskal subjektua osatzen duena. Azken batean bizi filosofia bat da.\nNorbaitek imagina dezake euskara gorroto duen abertzale bat? Edo inporta ez zaion bat? Azken hori ere abertzalea da? Oso merkea da zerbaiten alde egotea, ez ordea alde egitea. “Yo soy euskaldun” horrek ezin du horren merkea izan. Esaten dutenez, hitzek baino ekintzek definitzen gaituzte.


JAIZKIBEL BIZIRIK » Blog Archive » Diputazioak eskatutako txosten batek zalantzan jarri du proiektua\nLKS aholkularitza enpresak Gipuzkoako Foru Aldundiarentzat 2002an egindako txosten batek auzitan jarri du Pasaiako kanpo proiektuaren (Gipuzkoa) bideragarritasun ekonomikoa. Ez da Gipuzkoako Foru Aldundiak eskatu duen eta proiektua zalantzan jarri duen lehen txostena: Julio Pozueta Madrilgo Arkitektura Eskola Teknikoko doktoreak egindakoak nabarmendu zuen kanpo portuaren alternatiba dela guztien artean kaltegarriena.\nIkerketa ez du Gipuzkoako Foru Aldundiak berak plazaratu, Jaizkibel Bizirik! plataformak baizik. «Txostena nahita ezkutatu zaio gizarteari», salatu du Jaizkibel Bizirik!-ek. Plataformak Gipuzkoako Batzar Nagusietako alderdi politiko baten bitartez lortu du. 34 taldek osatzen dute plataforma, besteak beste, Aralarrek, AuB-k, Batasunak, EHAK-k eta Ezker Batua Berdeek.LKSren txostenak kanpo portuaren proiektuaren eta Pasaia biziberritzeko egitasmoaren oinarrizko agiria aztertu zuen, Pasaiako Portu Agintaritzak eta Gipuzkoako Merkataritza Ganberak egina. Eta erakundeen egitasmoak ez du LKS aholkularitza enpresa konbentzitu. Are gehiago, LKSren txostenak auzitan jarri du proiektua bera: «Ez da argi eta garbi azaltzen proiektuaren garrantzi estrategikoa».LKSren txostenaren arabera, kanpo portuaren egitasmoaren ahuleziarik nagusiena bideragarritasun ekonomikoa da, ez baita zehazten nola lortuko den: «Bideragarritasun txostenaren kalkuluen arabera, proiektuak merkantzia gehiago eta anitzagoak behar ditu. Ez da zehazten, ordea, nola lortuko dituen».Eta azpiegitura egiteak berak ez du etorkizuna bermatzeko behar duen negozioa erakarriko, LKSren esanetan: «Eskaria handitzeko azpiegitura sortu behar da; baina ez da nabaria azpiegitura sortzeak eskaria erakarriko duenik».Aholkularitza enpresak kanpo portuaren proiektua katedral baten eraikuntzarekin alderatu du: «Mementoan baliabideak mugiarazten ditu, baina ez du zuribide ekonomikorik». Aberastasuna sortuko dela onartzen du, baina obra handiek sortzen duten aberastasuna: eraikuntza enpresentzat, zerbitzu enpresentzat… Lanpostuak sortuko ditu, baina gehienak behin-behinekoak».Ikuspuntu ekonomikoaz gain, azpiegiturak ingurumenean eragingo lukeen kaltea ere aipatu du LKSk Gipuzkoako Foru Aldundiarentzat egindako txostenak. Proiektuaren jatorrizko agiriari leporatu dio ez duela kalte hori aipatu ere egiten: «Ez du aurreikusi eragin ekologiko garrantzitsu hori gutxitzeko edo konpontzeko proiekturik».Jaizkibel Bizirik!-eko ordezkariek Julio Pozuetak egindako txostena ere ekarri zuten atzo gogora: «Pasaiako portuko lau trafiko nagusiek (txatarra, siderurgia, ikatza eta autoak) 2003an izan zituzten lur premiak gehituz gero, nahikoak dira 11 hektarea, hau da, portuaren zerbitzu eremuaren %15 baino gutxiago». Pozuetak ondorioztatu zuen lurra hobeto aprobetxatuz gero, portua haz daitekeela eta gutxitu egin ditzakeela inguruak eragiten dituen ondorioak.Jaizkibel Bizirik!-ek uste du Gipuzkoako Foru Aldundia proiektua zuritu ezinik ari dela lanean. Plataformarentzat, txostenak eta alternatibak ikusita, azpiegitura egiteko bi arrazoi ditu erakundeak: «Obra egitea eta portuak utzitako lurretan espekulazioa bultzatzea». Jaizkibel, kudeaketa planik gabe Jaizkibelgo itsaslabarrak Europako naturguneen Natura 2000 sarearen barruan daude. Itsaslabarra kudeatzeko kudeaketa plan bat egin behar da, baina Jaizkibel Bizirik!-ek atzo salatu zuenez, Gipuzkoako Foru Aldundiak plana «blokeatu» egin du. Eta ekimen arriskutsuak bultzatzen direla salatu zuten. Plataformak ohartarazi zuen Lezoko (Gipuzkoa) zentral termikoa itxi baina berria egin dezaketela Pasaian.


Gillermo Larrañaga - Wikipedia, entziklopedia askea.\nAzkoitia, 1905eko apirilaren 10a\n1978 (72/73 urte)\nGillermo Larrañaga (Azkoitia, 1905ko apirilaren 10a - ?, 1978) gipuzkoar idazle eta itzultzailea izan zen. Jesuita; Loiolan, Oñan eta Marneffen egin zituen ikasketak. Euzko-gogoa, Zeruko Argia eta Jesus´en Biotzaren Deya aldizkarietan eman zituen argitara lan garrantzizkoenak. Irakasle izan da Caracasen, Bilbon, Las Palmasen eta Tuteran. Larrañagaren itzulpen batzuk: Milla ta bat gauetako ipuinak, Venezuela´ko matxinadak amazortzigarren gizaldian eta Arturo Kanpionen Izkuntza ta abenda izeneko liburua, denak Euzko-gogoa aldizkarian argitara emanak. Irakaskuntzarako testu ugari egin ditu, nahiz eta asko argitaragabe egon: Ludi-jakintza, Kristal-jakintza, Mineral-jakintza. Landare jakintza botanika obra eman zuen argitara 1975ean.\nOrriaren azken aldaketa: 21 otsaila 2019, 03:53.


Michelin II eremuko hiri antolamenduko plana onartu du udalbatzarrak - Lasarte-oria - Txintxarri.eus\nMichelin II eremuko hiri antolamenduko plana onartu du udalbatzarrak\nTxintxarri Aldizkaria 2021-09-10 15:59\nAbuztuko oporraldiaren ostean, Lasarte-Oriari lotutako hainbat kontu jorratu ditu udal korporazioak iraileko ohiko saioan. Besteak beste, Michelin II guneko hiri antolamenduko plana onartu dute, "behin betiko", PSE-EEren eta EAJren aldeko bozkekin. Gai horrek sortu du eztabaida gehien.\nKontu-hartzaileak aurreko ekitaldian egindako erreparo txostenen kontu ematearen ostean, kredituak aldatzeko espedienteen kontu-ematea onartu du udalbatzarrak, aho batez. Horren ostean, Lasarte-Oriako eraikin eta etxebizitzetan energia hobetzeko jarduerak sustatzeko laguntzak onartu dituzte; zehazki, haiek arautuko dituen oinarriak.\nMichelin II eremuaren hiri antolamenduko plana "behin betiko" onartu du udalbatzarrak, PSE-EE eta EAJren aldeko bozkekin. Aurkako iritzia eman du EH Bilduk, eta abstenitu egin da Elkarrekin Lasarte-Oria Puede (ELOP).\nMichelin II eremuaren egitasmoa "galdutako aukera" dela uste du EH Bilduk, hastapenetan industrialde bat eraikitzea zelako asmoa, baina azkenean udal gobernuak eta Michelinek berak merkataritza zentro bat eraikitzearen alde egin dutelako. "Udal gobernuaren anbizio faltaren eta ezgaitasunaren ondorioa da hori; azpimarratu behar da lur zati hori besterik ez duela libre Lasarte-Oriak, erabilera industriala sustatu ahal izateko". Hori dela eta, aurka bozkatzea erabaki du.\nELOP, berriz, abstenitu egin da. "Enplegua sustatu dezakeela uste dugu eta baloratzen dugu hori, baina zalantzak ditugu; ziurrenik, ez dira kalitatezko enpleguak izango. Enpresen interes ekonomikoak garbi ikusten ditugu, baina herritarrena, ez horrenbeste", azaldu du David Aresek.\nEAJk behin baino gehiagotan erakutsi du alde dagoela, eta ez du iritziz aldatu udalbatzarrean. Edonola ere, jeltzaleek uste dute Plaincorekin (lur eremuaren jabearekin) bere garaian sinatutako hitzarmena berrikusi egin behar dela, eta klausula batzuk aldatu, "hizkuntza aldetik batez ere".\nELOP eta EAJ alderdiek galdera eta erregun bana egin dizkiote udal gobernuari, hurrenez hurren. Atsobakar egoitzan "gabezia batzuk" identifikatu direla-eta, udal gobernuak eskutitza bidali zion Kabiari, eraikina kudeatzen duenari, eta ELOPek jakin nahi izan du ea erantzunik jaso duen. Lourdes Acevedok (PSE-EE) baietz esan du: "Kabiak esan digu joan dela egoitzara egoera ikustera, eta ikertu beharrekoa ikertuko zutela. Zehaztapen gehiago dituztenean abisatuko gaituztela".\nJeltzaleek udal gobernuari proposatu diote Nahia Zudaire igerilariari harrera ekitaldia egitea Lasarte-Orian, abuztuan Maialen Chourrautekin egin bezala. Horren aurrean, Agustin Valdivia alkateak (PSE-EE) erantzun du aitortza egiteko asmotan ari direla, baina Zudaire oporretara joan dela bi astez, eta itzultzen denean burutuko dutela omenalditxoa.\nMichelin II: hotela, Lidl, gasolindegia eta Norauto\nLasarte-Oriako Udalak eta Plaincok akordioa egin dute; hiru izardun hotela, prezio baxuko gasolindegia, Lidl supermerkatua eta Norauto tailerra era...


Itzultzaileak mintzo: Amaia Apalauza\nurria 31, 2013 @ Danele\nUrriaren azken hondarrarekin iritsi zaigu ofiziokideak hizketan ipintzeko ordua. Gaurkoan Amaia Apalauza (Iruñea, 1979) itzul- eta zuzentzailea ekarri dugu. Hizkuntzarekin lotutako hainbat lanetan ibilitakoa da Apalauza, doktoretza egina du dialektologian eta literaturako itzulpenak ere orraztu ditu, besteak beste, Ray Bradburyren Fahrenheit 451 (Txalaparta, 2010). Preludioa gehiago luzatu gabe, hona hemen Zumaiako haizetean bildu genituenak. Mila esker Amaia!\nElearazi: Euskal Filologia ikasi zenuen, baina zuzentzaile moduan ezagutzen zaitugu: nola hasi zinen zu kontu hauetan lanean?\nAmaia Apalauza: Doktoretza-tesia egiten ari nintzen garaian, EHUko Euskara Zerbitzuan aritzeko beka bat eman zidaten. Huraxe izan zen nire lehenengo kontaktua itzulpengintzarekin eta zuzenketarekin, eta iruditzen zait izan nezakeen eskolarik onena izan nuela han. Unibertsitateko testuekin egiten genuen lan, eta, hasieran, ez nuen testu askorik zuzentzen, baina, gero, zuzenketen datu-base bat sortu genuen, eta handik aurrera gehiago aritu nintzen. Horrez gain, erizaintzako eta sexologiako hiztegia ere osatu genituen bolada hartan. Talde-lana izan zen, lankidetzan aritu baikinen arlo horietako irakasleak, teknikari bat eta Euskara Zerbitzua bera. Irakasleek eta teknikariak edukiari erreparatzen zioten, eta guk, hizkuntzaren egokitasunari. Oso lan polita izan zen; hiztegi bat egitea aukera paregabea da hiztegi bat zer den barrutik ikusteko. Bestalde, gaiari buruz asko ikasten duzu, eta oso zehatza izan behar duzu: 10 hitzetan esan badaiteke, ez itzazu erabili 15 hitz.\nE: Hain zuzen ere, duela bi urte aurkeztu zenuen doktore-tesia: Nafarroako ipar-mendebaleko hizkeren egitura geolinguistikoa. Gai horri heldu nahi genioke orain, zuzenketenari berriz lotu aurretik. Nolatan ekin zenion proiektuari?\nA. A.: Hasiera batean, tesina egin nuen Imozko euskarari buruz, dialektologiako ikerketa bat, eta liburu bat ere argitaratu nuen. Ondoren, ikertu ahala konturatu nintzen ez zuela zentzurik soilik Imotz aztertzeak, eta eremua zabaldu nuen, Imoztik Nafarroako ipar-mendebaldera.\nE: Zer lan-metodologia erabili zenuen?\nA. A.: Hasteko, asko irakurri nuen. Gero, herriz herri ibili nintzen grabaketak egiten. Herri txikiak dira, baina pila bat. Hasieran, hamar bat lekuko grabatzen nituen herri bakoitzean, baina kopuru hori txikiagotuz joan zen gero, eremua ere asko zabaldu baitzitzaidan. Batzuetan, elkarrizketa libreak egiten nituen hiztunekin, eta, beste batzuetan, inkesta zehatzak, dialektologian ohi denez. Grabatu aurretik, hiztunekin biltzen nintzen, elkar ezagutzeko eta konfiantza hartzen joateko, grabagailurik gabe. Hiztunei ongi azaltzen nien zer nahi nuen, eta zertarako, eta hurrengo saio batean egiten genuen grabaketa. Askotan, gainera, grabaketa bat baino gehiago egiten nuen hiztun bakoitzarekin; haiek pozik geratzen ziren, eta neronentzat ere luxua zen hori! Gero, bildutako guztiarekin puzzle antzeko bat osatu nuen: irizpide linguistiko jakin batzuk finkatu ondoren, herriak multzokatu egin nituen, nolabait. Hurrengo urratsa izan zen neure buruari galdetzea ea zergatik partekatzen duten herri batzuek ezaugarri multzo jakin bat. Ondorioztatu nuen gehienetan arrazoi sozioekonomikoak izaten direla tartean: azokak, festak, ezkontzak, lana… pertsonen arteko harremanak, azken batean. Gizarte-harremanek erabateko eragina izaten dute hizkuntzan.\nE: Duela hilabete gutxi lagun bati tesinako epaimahaikideek egin zioten galdera lapurtuz, zer ekarpen egin dizu ikerketa-lanak?\nA. A.: Ni nafarra naiz, Iruñekoa, eta nire familia Nafarroako ipar-mendebal horretan biltzen da, Goldaratz eta Betelu artean. Tesi honen beharra ikusten nuen gazteen artean herri-hizkera nabarmen aldatu delako eta, areago, zenbait lekutan desagertu egingo delako ziurrenik. Oso hizkera aberatsa da, hango eta hemengo ezaugarrien halako nahaste-borraste bat baita. Alegia, Euskal Herriaren erdigunean dagoenez, alderdi askotatik jaso du eragina. Eta eragin horien zenbaterainokoak diren ikertu nahi izan nuen. Batzuek esaten dute, eta askotan entzuten da, Nafarroako mendebaleko hizkerek asko edan dutela Euskal Herriko erdialdeko hizkeretatik, baina ni ez nator guztiz bat: erdialde horretako ezaugarriak badaude, bai, baina hizkera nafarrak dira, Nafarroan hedatu diren ezaugarriak baitira han nagusi, eta ez hainbeste erdialdekoak.\nBestalde, niretzat gozamen hutsa izan zen mikrofonoa jarri eta jendearen istorioak entzutea. Oso harrera ona izan nuen; jendea desiratzen zegoen kontatzeko.\nE: Gure honetan hain sarritan aipatzen ez badugu ere, itzulpen-bulegoetako jarduna dugu hainbat eta hainbat itzultzaileren ogibide nagusi. Guk geuk ere gisako lanetan ari ginela egin genuen zurekin topo. Gaurkoan, ikusgarriago bilakatu nahi dugu aspaldiko lagun hori: administrazio-itzulpena.\nA. A.: Urtebetez egin nuen lan, buru-belarri, itzulpen-enpresa batean, eta balio izan zidan bulegoetako errealitatea ezagutzeko. Oso entrenamendu ona da, itzuli, itzuli eta itzuli jarduten duzulako zortzi orduz. Badu alde txarra, jakina, itzulpenak gutxitan izaten baitira politak. Horrez gain, arriskutsua izan daiteke lan horretan oso enkasillatuta gelditzea; niretzat, ugaritasuna ondo dago ikusteko zer dagoen han eta hemen, baina aldatu egin nahi izaten dut. Bulegoko lana produzitzea da, tornilloak produzitzen arituko bazina bezala, eta, kalitateari ere begiratzen zaion arren, lanak entregatzeko epeak estuak izaten dira. Badu kate-lanaren antza, nolabait. Nolanahi ere, oso baliagarria da entrenatzeko, eta baita taldean lan egiteko eta talde-lanak zer onura dakartzan ikusteko ere.\nOrain ere, tarteka suertatzen zaizkit halako lanak, baina neure kasa aritzen naiz, eta horrek aukera ematen dit beste mota batzuetako lanak ere tartekatzeko.\nE: Etor gaitezen literaturara. Philip Rothek idatzi eta Nagore Tolosak euskaratutako Suminez (Meettok, 2009) izan zen zure estreinaldia, literaturako itzulpenen zuzentzaile gisa.\nA. A.: Nagore lagun baten bitartez iritsi zen nigana, eta eskatu zidan ea testua zuzenduko nuen. Niretzat erronka bat zen, eta erronkak asko gustatzen zaizkit, baina ikara pixka bat ere ematen zidan, literatura-testu bat ez baita akta bat, ez da lan mekanikoa. Idazlearen mundu literarioan sartu behar duzu.\nEsperientzia ederra izan zen; Nagore oso itzultzaile ona da, eta, horregatik, beste maila bateko zuzenketak egin behar izan nituen. Zuzendu hitza bera ez zait gustatzen; nik lanak begiratu egiten ditut, eta itzultzaileei proposamenak bota. Esaldiren batean trabatzen banaiz, lehenik eta behin saiatzen naiz deszifratzen ea zer esan nahi duen benetan esaldi horrek, eta buruari bueltaka hasten naiz, ea nola esan ote daitekeen hori beste modu batera. Baina ni aholkularia naiz, nolabait: azken hitza eta erabakia beti da itzultzailearena.\nE: Zeregin kuttuna, beraz?\nA. A.: Zuzenketaren munduan orain arte gehien gustatu zaidan lana literaturakoa izan da, bai. Nire ustez, zuzenketaren maila gorena literatura-zuzenketa da; gehienbat Nagore Tolosarekin eta Itziar Otegirekin lan egin dut, itzultzaile bikainak biak ere. Alegia, nire eskuetara iristen diren testuek dagoeneko badute maila oso sendo bat, eta niretzat plazer hutsa da hizkuntzaren maila goren horretan zirriku guztietan arakatzen ibiltzea. Jolasa da niretzat. Nagorek esaten dit ingeniari-lana egiten dudala, baina iruditzen zait ingeniariarenak baino askoz dibertigarriagoa izan behar duela nire lanak, bai horixe.\nE: Berriki suediarrek saritutako Alice Munroren ipuin-bilduma bateko (euskarazko bakarreko) zuzenketak ere zeuk egin zenituen. Zorion handiegia (Meettok, 2012) lau itzultzailek ekarri ziguten elkarlanean: Aiora Jaka, Itziar Otegi, Nagore Tolosa eta Naroa Zubillagak. Berezitasunik sortu al zuen horrek zure zereginean?\nA. A.: Itzultzaileek berek irizpide batzuk bateratu zituzten, eta, aurretik jakin izan ez banu lau pertsona zirela, ez dakit testuari erreparatuta soilik konturatuko nintzatekeen. Hasieran beldur pixka bat sartu zitzaidan arren ez zegoen hainbesteko alderik; hala ere, iruditzen zait itzultzaile bakoitzak bere estiloa duela eta hori errespetatu beharra dagoela. Eta aberasgarria ere izan daitekeela ipuin-liburu batean; azken batean, idazleak berak ere estiloa alda dezake ipuin batetik bestera.\nE.: Zuzenketak gustuko ez dituenik eta zuzentzaileak talibantzat hartzen dituenik bada. Gu geu ez gatoz bat.\nA. A.: Bada denetarik; bada jendea zuzenketarik onartzen ez duena. Nire lana ez da esatea “hau gaizki dago” edo “hau horrela idatzi behar duzu”, baizik eta testua hobetzen laguntzea. Nire jarrera beti negoziatzekoa da. Esaldi batek funtzionatzen ez badu, proposatzen dut fraseologia edo dena delakoa aldatzea, baina erabakia idazle bakoitzaren esku dago beti. Nire lana laguntzea da, ez derrigortzea; jakina, gramatika-arauak nahitaez bete behar dira, baina, hortik aurrera, testuaren egileak erabakitzen du non jartzen duen egokitasunaren langa.\nGaur egungo itzultzaileek ez dute gramatika-akatsik egiten (halako kontuak EGAko azterketetan zuzendu behar izaten dira); gehiago izaten dira kohesioari edo fraseologiari buruzko kontuak. Esaldi bakoitzarekin atzera egin behar baduzu, ulertzen ez duzulako, testuak ez du funtzionatzen. Gure lana da mekanismoak ematea testu hori hobetzeko, komunikatiboagoa egiteko, irakurriko duenari erraztasunak emateko.\nE: Amaitzeko, domekan zuzentzailearen nazioarteko eguna izan zela eta, aldarrikapenik zure ofizioaren alde?\nA. A.: Normalean, liburuetan ez dugu zuzentzailearen izenik ikusten, eta nire aldarrikapen txikia hori izango litzateke: ager dadila, figurari duen garrantzia emateko.\nTags: amaia apalauza, itzultzaileak mintzo


topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Sistema automatizatuak (Modulua)" author_facet:"Urresti, Igor" author_facet:"Euskadi. Hezkuntza, Unibertsitate eta Ikerketa Saila" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Sistema automatizatuak (Modulua) Egilea: Urresti, Igor Egilea: Euskadi. Hezkuntza, Unibertsitate eta Ikerketa Saila Generoa / Forma: Curriculumeko baliabideak


BM - DANOBATGROUP\nBM - Panelatzeko makina automatikoa\nDANOBATek merkatuari eskaintzen dion soluzio automatikoa da BM, DANOBATek tolesketaren munduan duen esperientzia zabalaren emaitza.\nBM panelatzeko makina tolesketaren luzera automatikoki doitzeko sistemaz hornitua dago eta egokitu egiten da tolestu beharreko panelaren neurrietara. Hala, neurri ezberdinen fabrikazioa egiten du, elkarren segidan, eskuz ezer doitu beharrik gabe. Gailu honek murriztu egiten ditu makinaren alfer-denborak, bermatu egiten du langilearen segurtasuna eta izan litezkeen giza akatsak ere ekidin egiten dira.\nGainera, piezaren manipulazio automatikoari eta tolesketa kontzeptuari esker, zikloaren denbora minimora murrizten da eta, horri esker, makina hau oso soluzio egokia da bolumen handiko fabrikaziorako, bai serie laburretan, bai luzeetan.\nTolesteko luzera maximoa\nSarrerako formatuaren diagonal maximoa\nSarrerako formatuaren luzera\nSarrerako formatuaren zabalera\nBukatutako panelaren dimentsio minimoa\nTolesteko altuera maximoa\nSarrerako tolesketa maximoa\nTolesketa unibertsalerako gailua\nTolesketaren luzera automatikoki doitzeko sistemak produktibitate eta malgutasun handia ematen ditu\nTresna sistema osagarria tolesketa bereziak egiteko\nKontzeptu modularra automatizazioko soluzio osoak txertatu ahal izateko\nBM panelatzeko makina automatikoa DANOBAT


.: Pantera II :.\nMin Storage Length 24'3"\nWith Swing Away Tongue 21'7"


Norena de kalea? Gazte Borraste irratsaioan ESPAZIO PUBLIKOAri buruz aritu gara. Zeren arabera antolatzen dugu? Nola baldintzatzen du gure bizitza? Nola baldintzatu dezakegu guk espazio publikoa? Unai Fernández de Betoño arkitekto eta irakasleak azalpen benetan interesgarriak eman dizkigu. Horrez gain,… ...\n25 urte sareak josten Ia ikusezinak dira; finak, ukiezinak, hautemanezinak: hariak. Leunak, bai. Baina elkar gurutzatuak sare boteretsuak osatu ditzaketen hari leunak. Eta hori da Euskadiko Gazteriaren Kontseiluak, gazte-elkarteen plataformak, 25 urtetan zehar egin duena: hariak elkar gurutzatu. Matazak ehun… ...\n“Para eso sirve, para caminar”. Ekonomia solidario eta alternatiboari buruzko artikulua.\nEuskalerriko Eskautak Bizkaia federazioak hilero argitaratzen duen Goitibera aldizkariak, oraingo honetan, Desazkundea eta ekonomia solidario eta alternatiboa izan du ardatz. Beste behin ere, Euskadiko Gazteriaren Kontseiluak bere txokoa izan du argitalpenean... eta hemen duzu emaitza!: "Para eso sirve, para caminar"… ...\nEuskadiko Gazteriaren Kontseiluak (EGK) azken asteotan egin duena ezagutu nahi al duzu? Hemen daukazu EGK Digitala 18 buletina! Iragarpenak ekaitza aurreikusi du: Euskadiko Gazteriaren Kontseiluak 25.000 euroko defizitarekin hasi du 2011.urtea, Eusko Jaurlaritzak %20an murriztu diolako diru-laguntza. Bere proiektuak erabat… ...\nEtxebizitza Ituna. Etxebizitza Plana. Etxebizitza Legea. Itziar Amestoy Gazteriaren Kontseiluko teknikari eta Etxebizitza eskubidearen aldeko plataformako kideak (EGK, ESK, LAB, ELA, STEE-EILAS, Kepasakonlakasa, Elkartzen) etxebizitza politika-makinaria guzti horien itzalak argitu dizkigu, Euskadiko Gazteriaren Kontseiluak (EGK) Tas Tas irratian egiten duen… ...


HERRI MUSIKAREN 8. JARDUNALDIAK: Erakundeetako Danbolintero ofiziala - Soinuenea\nHERRI MUSIKAREN 8. JARDUNALDIAK triptikoa\nJardunaldi hauetako kartela


Armando Aulestiarte (Arabako Pentsionistak Lanean): "Gure arazoa gizarte osoaren arazoa da" - Halabedi\n> Armando Aulestiarte (Arabako Pentsionistak Lanean): “Gure arazoa gizarte osoaren arazoa da”\nArmando Aulestiarte (Arabako Pentsionistak Lanean): “Gure arazoa gizarte osoaren arazoa da”\napirila 12 Araba Hizpide KategoriaBerriak 0\nBiharko, apirilak 13, pentsioei buruzko manifestazio nazionaleko deialdia egin da eta Arabako Pentsionistak Lanean plataforma prest dago deialdirako. Manifestaldira jende asko joango dela uste dute, beste aldietan bezala. Manifestaldiaren helburua zera da, alderdi guztiei deialdia egitea beraien eskaerei erantzuna emateko. Arabako Pentsionistak lanean plataformaren kide den Armando Aulestiarte izan dugu telefonoaren bestaldean manifestaldiaren xedeak azaltzeko era egoeran sakontzeko. Hemen entzungai:\nAraba Hizpide: Armando Aulestiarte (Arabako Pentsionistak Lanean): "Gure arazoa gizarte osoaren arazoa da"\n← Aitor Lizarralde (Gure Esku Zigoitia): “Orain da momentua gure esku dagoena egiteko”\nBegoña Zorrozua: “Es un problema de la sociedad, deberíamos de juntarnos todos, ya que cuando el pueblo se levanta, no hay ejército que pueda con él” →


EAJ-PNV: Espetxeratze iraunkor berraztergarria deuseztatzea eta birgizarteratzea bermatuko duen justizia-eredu berri bat eskatu ditu EAJ-PNVk\nEspetxeratze iraunkor berraztergarria deuseztatzea eta birgizarteratzea bermatuko duen justizia-eredu berri bat eskatu ditu EAJ-PNVk\nJoseba Zorrillak uste du espetxeratze iraunkor berraztergarriaren atzean biziarteko kartzela-zigorra dagoela, eta hori ez dela bateragarria arrazoian eta funtsezko eskubideetan oinarritutako sistemarekin. “Ezin dira gauzak beroaldian batu. Legegileak mendekua albo batera utzi beharra dauka, eta justizia bilatu”\nGanberako talde guztiek baztertu egin dute PPk baino defendatu ez duen espetxeratze iraunkor berraztergarria. EAJ-PNVk irmotasun osoz esan du justizia-eredu hori lege penalen eredurik txarrenetakoa dela, hauteskunde-bultzadaz egindakoa, eta azken hamarkadetako atzerakadarik handiena dela legegintza penalari dagokionez. Joseba Zorrilla legebiltzarkidearen ustez, zigorren helburua berrezkuntza eta birgizarteratzea izan behar dira, eta ez da hori kasua. “Espetxeratze iraunkor berraztergarriak zuzen-zuzenean talka egiten du espetxeratua birgizarteratzeko printzipioekin; zehaztugabea izatez gainera, legalitate-printzipioa urratzen du, eta ez da proportzionala, salbu eta “begia begi truk” esaeraren ikuspegi propio batetik.\nZorrillaren ustez, lege penalak lantzeko prozesuan delitu ororen biktimak entzun beharra dago, baina “horrek ez dakar legegileak biktimei zilegitasun osoa eman behar dienik beren kasa ezartzeko jarraitu beharreko politika kriminala”. Hori dela eta, uste du zigor hori ezartzearen arrazoia “populismo zigortzailea” dela, “zenbait hedabideren sentsazionalismoak elikatutakoa, gizartea astintzen dihardutenak zigor-eskari gero eta handiagoetan. Eta PPk bere egiten du hori guztia, bere zigor-ideologiarekin bat datorrelako”. Parlamentari jeltzalearen ustez, legeak ezin dira beroaldi batean egin, ezta neurri populisten ondorio gisa, hauteskunde-helburu hutsak jarraituz. “Zigor-sistemak 40 urte arteko zigorrak aurreikusten ditu, eta horiek eraginkorrak izan daitezke. Zer bilatzen dute, justizia ala mendekua? Legegileak ezin du mendekuz jokatu, justizia bilatu beharra dauka. Izan ere, zigorrak ez ditu inoiz erahildako ume baten gurasoak asetuko”.\nHorregatik guztiagatik, EAJ-PNVk berriro ere eskatu du espetxeratze iraunkor berraztergarria bertan behera uztea, eta balio humanistak lehenetsiko dituen justizia-eredu batera itzultzea. “EAJ-PNV ez dago prest gogorkeriaren ereduan sakontzeko, PPk nahi bezala; berreziketa eta birgizarteratzea helburu izatea da EAJ-PNVren apustua”.\nBederatzi eurodiputatuk Europaren esku hartzea eskatu dute “Altsasu Auzia” izenekoan Batasunaren legeak urratu direlako\nEAJ-PNVk nabarmendu du Euskal Kultur Ondarearen Legea izango denak adostasun zabala lortu duela


Interneteko https://www.fondoseuropeos.hacienda.gob.es/sitios/DGFC/es-ES domeinuaren jabetza Estatuko Aurrekontuen eta Gastuen Idazkaritzarena, azken honen zuzendaritza-zentroena eta Estatuko Administrazioko Kontu-hartzailetza Nagusiarena da. Domeinu honetan, multzo honek Aurrekontuen Administrazio izena hartzen du.\nCookie-ak webgune bateko orrialdeetan zehar nabigatzean sortzen diren testu-fitxategiak dira. Webguneei informazio-mota guztiak erregistratzeko aukera ematen diete.\nCookie teknikoak, webgunea osatzen duten orrialdeak behar bezala ikustea eta funtzionatzea eragiten dutenak. Adibidez, nabigatzeko erabiltzen den gailuarekin saio bat eratzeko aukera ematen duten cookie-ak.\nCookie estatistikoak Google Analytics plataformaren bidez lortzen dira. Google Analytics plataformak egiten duen cookie-en erabilera kontsulta dezakezu honako esteka honetan: Google Analytics plataformaren cookie-en erabilera webguneetan..\nAurrekontu-administrazioaren atariek Datuak Babesteko Espainiako Bulegoakemandako cookie politikari buruzko legezko erregulazioa eta gidalerroak betetzen dituzte.


Agenda detalle -Sagarrak - Talde Ekologista - Emakumeen I. Topaketa Generoari eta Energiari buruz.\n944 263 769\nParte hartu boluntario gixa\nSuscríbete a Matxinsaltoa\nEkainak 24, kutsadura elektromagnetikoaren aurkako eguna: Shock digitalaren aurka borrokatzea: 5Garen luzamenduaren alde.\n23 Ekaina, 2020\n2020ko Matxinada eta Klima Aliantzaren proposamena onartzen dugu, krisitik ateratzeko bide zuzena izateko\n05 Ekaina, 2020\nEmakumeen I. Topaketa Generoari eta Energiari buruz.\nANTOLATZAILEA Numerosas organizaciones.\nLAN ILDOA Consumo\nDATA ETA ORDUA 02/01/2018 - 18:00hs. h.\nIRAUPENA 3 dias\nNondik dator ekimen hau? Generoari eta Energiari buruzko lantaldea osatu genuen urrian, batetik, emakumeak energiaren sektorearen esfera guztietatik kanporatuta daudela eta gure eredu energetikoak emakumeengan inpaktu bereiziak eragiten dituela salatzeko eta, bestetik, trantsizio energetiko bidezkoago eta iraunkorragoaren alde lan egiten ari diren emakumeak bistaratzeko. Emakume horiek, hain zuzen ere, ezbaian jartzen ez diren inertzietan eta botere-harremanetan lan egiten dute, egunero-egunero.\nJakin badakigu, gainera, sistema heteropatriarkal honetan egoera guztiz desorekatua bizi dutela aniztasun sexuala adierazten duten pertsonek, eta ez genioke etorkizunean gai horri aurre egin behar izan nahiko.\nGure eredu energetikoa zikina da, oligopolikoa, ekozida eta bidegabea, baina, gainera, matxista eta falokratikoa ere bada. Baina hain zuzen ere, azken bi ezaugarri horietaz ez da hitz egiten. Ondorioz, desberdintasunak areagotzen dituzten jokabideak eta egoerak birsortzen dira, bai sektore energetiko tradizionalaren botere-guneetan, bai eredua aldatzeko proposamenak gauzatzen ari diren guneetan, eta oztopo handia da hori emakumeen edo aniztasun sexuala adierazten duten pertsonen partaidetzarako.\nOndoko erakunde hauetan parte hartzen dugun emakumeok bultzatu dugu topaketa hau: Xarxa per la Sobiranía Energètica, Som Energia, Mesa de Transición Energética de Cádiz, Ekologistak Martxan, Tradener, Observatori del Deute en la Globalització, Goiener, Ingeniería Sin Fronteras, Plataforma por un Nuevo Modelo Energético, Gure Energia, Europako Parlamentuaren bulegoa Bilbon, Movimiento Ibérico Antinuclear, Alianza contra la Pobreza Energética, Ongawa, Foro Extremeño Antinuclear, Observatorio Crítico de la Energía, Ecologistas en Acción eta Euskal Herriko Unibertsitatea.\nTopaketa elkar ezagutzeko, diagnostiko bateratu bat lantzeko eta trantsizio feministarako tresnen sarea osatzeko abagunea izatea nahi dugu.\nEmakumeen Lehenengo Topaketa Generoari eta Energiari buruz ekimenaren informazio gehiago: www.generoyenergia.org\nHainbat modutan lagun gaitzakezue:\n1. Topaketara etorrita. Zenbat eta gehiago izan, hainbat eta hobeto!!\n2. Topaketaren berri emanda, modu zabalean nahiz pertsonaz pertsona.\n3. Datu-baserako emakumeak proposatuta (bidali izena, gaur egungo lana, CV laburra eta harremanetarako telefonoa, ahal dela).\n4. Gizarte-sareetan lagunduta: #EnergíaSinMujeres #GéneroyEnergía // Twitter eta FB: @generoyenergia\nc/ Fco. Kortabarria, sn. – 2º\n48970 Basauri - Bizkaia\nTelefonoa eta e-mail:\n© Copyright 2015 Sagarrak - Talde Ekologista minimol-ek


Arabako ESIko Farmaziak aurrez aurrekoa ez den arreta ematen du pandemian - Osaraba\nAUO Txagorritxuko Farmazia\nCovid-19ren ondorioz, eta pazienteak ospitalean ahalik eta denbora gutxien egon daitezen, Arabako ESIko Farmazia Zerbitzuak aurrez aurrekoa ez den kontsulta-sistema bat ezarri du, kanpoko pazienteei botikak emateko, aldez aurretik hitzordua eskatuta\nArabako ESIk, Covid 19-ren pandemia hasi zenetik, botikak etxez etxe entregatzeko zerbitzua jarri zuen egoera bereziki ahulean daudelako ospitalera joan ezin diren pazienteentzat, hala nola arrisku handiko pazienteentzat (paziente immunodeprimituak edo arnas patologia dutenak, besteak beste), berrogeialdian dauden pazienteentzat, familiaren laguntzarik ez dutenentzat, etab.\nHorrela, Farmazia Zerbitzuak telefonoz hitz egiten du pazienteekin, aurrez aurrekoa ez den arreta farmazeutikoa emanez, eta botikak jasotzeko aurretiko hitzorduak ezartzen ditu.\nAUO Santiagoko Farmazia\nMartxoaren 17tik apirilaren 17ra 1.270 paziente ingururi egin zaie kontsulta ez-presentzial hori, eta horietatik 1.120 deitu dira medikazioa emateko (gainerakoek ez zuten medikaziorik behar, etxean nahikoa zutelako edo aldi baterako eten zutelako). Banaketa horietatik 256 pazienteen etxeetara bidali dira.\nZirkuitu horri esker, banaketa-prozesua arindu da, pazienteen itxaronaldia saihestuz eta, beraz, ospitaleko egonaldia murriztuz.\nNext story Gracias "A la doctora Gabilondo"\nPrevious story “Los hospitales recuperan los servicios paralizados por la crisis y piden paciencia”


Xilabak Sohütan du hurrengo geltokia | Kultura | KAZETA\n2020 URR. 22 - 08:00h\nXilabak Sohütan du hurrengo geltokia\n2020ko Xilabak ukanen dituen hiru final herenetako lehena urriaren 17an jokatu zen Senperen eta Irati Alcantarilla Urdanpilleta gazte hendaiarra nagusitu zen. Bigarren saioa urriaren 24an iraganen da Sohütako erabilera anitzeko gelan. Parte hartuko ez duen Maddalen Arzallus Antiaren ordez Mizel Mateo arituko da.\nSenpereko Larreko gelan Patxi Iriart eta Miren Artetxe bertsutan. © Bob Edme\nUrtebete eta lau hilabete baizik ez dira pasa Irati Alcantarilla Urdanpilleta bertsulari gazteak 15 eta 18 urte arteko bertsularientzat den Euskal Herriko Eskolarteko txapela irabazi zuenetik. Xiberoa, Lapurdi eta Baxe Nafarroako txapelketan parte hartuz, aurten jauzia egin du hendaiarrak, bestelakoa delako maila, bertsulagun gehienen eskarmentua, publiko kopurua eta oro har, Xilabak pizten duen arreta.\nAlta, orain arte parte hartu duen bi saioetan ez da kokildu eta bikain aritu izan da Irati Alcantarilla. Hiriburun jokatu zen txapelketako lehen kanporaketan bigarren lekuan sailkatu zen lorturiko puntuekin final herenetara sailkatuz. Urriaren 17an iragan da saio hori Senpereko Larreko gelan eta 200 bertsuzaleren aitzinean nagusitu da txapelketako final aitzinekoetarako txartela zuzenean lortuz.\nAmaiur Lujanbio gai emaile izan zuen saioan bertsulariek binaka gaia emanik, hiruna bertsu kantatu behar izan zituzten zortziko handian. Berdin egin zuten zortziko eta hamarreko ttipian ere. Banaka lehen puntua jarririk, zortziko ttipian bina bertsu kantatzeari ekin zioten ondotik, eta azkenik, kartzelako gaian, bi bertsu neurri eta doinu librean.\nSaioaren bukaeran, epaimahaikideek 324,5 puntu eman zizkioten Irati Alcantarillari. Bertsulariak berak harridura eta poz keinuekin hartu zuen deliberoa. Bere gibeletik hurbil sailkatu zen Hiriburuko saioan aitzinetik izan zuen Aitor Servier Etxexuri, 321,5 punturekin. Final herenean txapelketan estreinatu zen Miren Artetxe Sarasola izan zen hirugarrena, 318,5 puntu bildurik. Segidan sailkatu ziren Patxi Iriart Hiribarren (309,5), Kerman Diaz (296,5) eta Gillen Hiribarren (286,5).\nOndorioz, Irati Alcantarilla Urdanpilleta azaroaren 11n Bardozen jokatuko den final aitzinekora zuzenean sailkatu da.\nBigarren final herena Sohütan\nLapurditik Xiberora jauzi eginen du Xilabak heldu den asteburuan, urriaren 24an arratsaldeko 17.00etatik landa Sohütako erabilera anitzeko gelan ospatuko baita bigarren final herena. Bertan arituko dira bertsutan Maddi Sarasua Laskarai, Egoitz Zelaia, Maindi Murua Berra, Iker Altuna, Elixabet Etxandi eta Mizel Mateo. Azken honek ordezkatuko du arrazoi pertsonalengatik izango ez den Maddalen Arzallus Antia. Irabazten duena azaroaren 7an Izpurako final aitzinekora zuzenean sailkatuko da. Han izanen du zain jada sailkaturik den Amets Arzallus Antia hendaiarra.


Burusoil izateari utzi McDonaldseko patatak jaten; egia ote? — Gaztezulo\nBurusoil izateari utzi McDonaldseko patatak jaten; egia ote?\nBurusoil izateari utzi McDonaldseko patatak jaten; egia ote? Yokohamako Unibertsitatean lehen frogak egin dituzte arratoiekin; zein ote da emaitza? https://www.gaztezulo.eus/albisteak/burusoil-izateari-utzi-mcdonaldseko-patatak-jaten-egia-ote https://www.gaztezulo.eus/albisteak/burusoil-izateari-utzi-mcdonaldseko-patatak-jaten-egia-ote/@@download/image/1280-main-mcdonalds-fries.jpg\nYokohamako Unibertsitatean lehen frogak egin dituzte arratoiekin; zein ote da emaitza?\nAste honetan hainbat komunikabidek eman dute albistea; dirudienez, McDonalds janari-kateko patata frijituek badute burusoiltasunarekin akabatzeko erremedio bat. Baina, egia ote da?\nYokohamako Unibertsitateko (Japonia) zientzialari batzuen ikerketaren arabera, McDonaldseko patatek badute elementu bat dimetilpolisiloxano izenekoa; enpresak patatak frijitzeko orduan erabiltzen du sustantzia hau. Dirudienez, frijitzeko ez ezik, ilea sortzeko ere balio du. Baina kontuz; horrek ez du esan nahi McDonaldesko patatak janda ilea haziko zaigunik!\nZientzialari japoniarrek arratoiekin egin dituzte lehenengo frogak, eta dirudienez, burusoiltasuna sendatzeko erremedioa laster izango da errealitate bat. Bitartean, gogoratu; janari-kate horietako patatak jaten badituzu, zoritxarrez, haziko den gauza bakarra zure ipurdia izango da!\nMcDonaldseko patata frijituak jan dituzten hainbat famatu:


Utzidazu eztarri itxi hori artatzen,\nesku zartatuak miazkatzen,\nzure beldurra bezatzen.\nLaburra dugu eguna;\nodolaren zorra dakar odolak\nhuntzik hazten ez den bailara honetan.\nUtzidazu izerdi hotz hori xukatzen,\nezpainen umela hozkatzen,\ndebeku eder honen soinekoa eranzten.\ngauari betarik eman ez diezaiogun.


Sports Events 365 Italia | Evian TG FC OGC Nice - Pagina77\n26 Ago. 2016, 19:05\tda €34\n26 Ago. 2016, 19:10\tda €23\n26 Ago. 2016, 19:15\tda €27\n26 Ago. 2016, 19:30\tda €65\n26 Ago. 2016, 20:00\tda €39\n26 Ago. 2016, 20:00\tda €34\n26 Ago. 2016, 20:30\tNon definitivo da €175\n26 Ago. 2016, 21:00\tda €130


Jaiotza: Springs (Hegoafrika), 1923\n1969 - Iñaki García Sendín, bizkaitar futbolari ohia.\n2001 - Unai Ropero, arabar futbolaria.\n1885 - Olive Dennis, estatubatuar ingeniaria (h. 1957).\nAlicia Estévez, galiziar mikrobiologoa.\nToshio Matsuura, japoniar futbolari ohia.\nDavid Concha, espainiar futbolaria.\nNapolioni Bolaca, fijitar errugbilaria.\n1912 - José María Solano Eulate, espainiar naturalista eta geologoa, Ispasterren (j. 1841).\nAzken aldaketa 23 maiatza 2022(e)an, 09:42(e)tan\nOrriaren azken aldaketa: 23 maiatza 2022, 09:42.


About: Xabier Castillo\nXabier Castillo Aranburu (Durango, 1986ko martxoaren 29a) Athleticeko jokalaria da. Bere ohiko postua, atzelariarena da, ezker hegaleko atzelariarena, zehazki. Bere garaiera, 1,82 metrokoa da, eta bere pisua, berriz, 71 kilokoa. (eu)\nXabier Castillo (eu)\nXabier Castillo Aranburu (eu)


Bihar zabalduko da Arrangoleta haurreskolan izena emateko epea | El Diario Vasco\nDV Domingo, 8 enero 2017, 00:53\nArrangoleta haurreskolak bihar zabalduko du izen emate epea. Urtarrilaren 9tik 13ra bitarte, gurasoek zentroan bertan matrikulatu ahal izango dituzte haurrak eta ikasturte berria martxoan, apirilean, maiatzean edota ekainean hasteko aukera izango dute. Aurten haurreskolan izena emateko epea Arrangoletak bakarrik zabalduko du.\nHaurreskolaren ordutegia goizeko 7:30etik 17:00etara bitartekoa da. Bertan, urtebete baino gutxiagoko haurrentzat gela bat dago egokituta; urtebete dutenentzat aldiz, bi. Informazio gehiago jasotzeko interesa duen orok www.haurreskolak.net webgunea kontsultatu edo 943.862292 telefonora dei dezake.\n«EH Bilduk proposatutako sistemaren helburua zumaiarrek aparkatzeko tokia izatea da» La sexta edición del canicross de Zumaia se disputará el próximo domingo, día 15


pala - Orotariko Euskal Hiztegia bilaketa\n3 emaitza pala bilaketarentzat\nPALAN EGIN, IBILI\n1 pala (V, G, AN, ph- L, BN, S; SP, Lar, Añ, Dv; ph- Urt II 323, VocBN, Gèze, Dv, H; palha Ht VocGr 399), para (V, G, L-ain), pare (V-arr-ple-m, G; Aq 159 (G)), bara (-ea det., Lcc). Ref.: Bon-Ond 157; A (pala, para, pare); Lh (phala); Giese CasaS 13; Lrq (phala); Caro CEEN 1969, 227; CEEN 1971, 350; Holmer ApuntV; Elexp Berg.\n1. Pala. "Okhinkeriako [...] phalak" Urt II 323. "Paria" Mg PAb 135 (en una lista de herramientas de ferrería). "Pelle à feu", "pelle, instrument aratoire ou de jardinage" VocBN. "Pala, utensilio de artesanos" A. "Espátula de hierro que sirve para quitar la harina de la artesa (Ae)" CEEN 1971, 350. "Obretakoak, pinuak zuritzekoak, etab. Exkabadoraz ere esaten da" Elexp Berg. v. BURDIN-PALA, ESKU-PALA, LABE-PALA, OGI-PALA, SU-PALA, ZOHI-PALA.\nArzen dute trillariak beren pala. Mb IArg I 203. Gisua eta lurra phalaz hedatzen dituzte alde orotara. Dv Lab 184. Emazu sukria gizenaren gainian eta phala gorritua pasa. ECocin 10. Pala bat agoberriturik. HerVal 142. Zauzkaten eskuetan phikotxak, aitzurrak, phalak, zuharra errezebitu behar zuen zilhoaren egiteko. Elsb Fram 136. Aitzurra ta palak. AzpPr 131. Nik asko ditut lau ordu parearekin sakua bete eta atzera etortzeko. Urruz Ibaiz 11-5-1902, 3. Bagoaren materialaz egiten dra [...] pala, aro eta berze anitx. Mdg 130. Usteldurik egozan lez [gizonak], paleaz jaurti ebezan zatika. Echta Jos 265. Ia erdi erretako pala zatar bi, ta labeoia garbitzeko ipizkia. Ag G 15. Pala eta jatsekin / hiri-xahutzale. Etcham 181. Aitzurra eta pala artuta. Tx B 33. Taloak erretako ona da parea (V-arr). AEF 1930, 10. Orhe pitta bat harturik, emaiten du bere palaren buru buruan. Barb Leg 140. Esku idor batzu zituen, aitzur eta palaren ibiltzen usatuak. JEtchep 81. Talo palea lako arpegi biribillean. Erkiag BatB 120. Pala batekin tira zion kolpe zakur aundiari. Salav 12. Joan nintzan lasterka pala batekin su itzaltzera. Etchebarne 50. Pikatxoia eta pala artu eta gari-soro batera joan giñan. AZink 114. Onek pala txiki batekin ondar pillue egiten ziarduen. Gerrika 17. v. tbn. Jnn SBi 60. JE Bur 12. Or Eus 264. Lf Murtuts 20.\n(V, G, AN). Ref.: A; Elexp Berg. "Pala para jugar a la pelota" A.\n2. Aleta. Amabi metro luze, / gerriya amar lodi, / buztan pala lau zabal, / albuetan pala bi [baliak]. Arrantz 108.\n3. "Paleta, diente incisivo. Goiko palia apurtu jako ta lotsatu eitten da barre eitten" Elexp Berg.


Soldata-abanikoa – Gizapedia\nSoldata-abanikoa enpresa bateko soldata handienaren eta txikienaren arteko aldea da, zatiketa moduan kalkulaturik. Adibidez, soldata handiena hilean 4000 eurokoa bada, eta txikiena 1000 eurokoa, soldata-abanikoa 4000/1000=4 da.\nBeste hizkuntzetan: ingelesez, wage (salary) scale, wage range; gaztelaniaz, abanico salarial.\nSoldata-arraila edo soldata arrakala gizon eta emakumeen artean dagoen soldaten arteko ezberdintasuna da. Zehatzago, sexuaren arabera bereiziz langileen batez besteko soldata kalkulatuz eta bi sexuetako emaitzen kenketa eginez kalkulatzen da.…\nSoldatak (edo alokairuak) eta soldataren osagaiak\nAgian, alokairua ondasun bat errenta baten trukean uztearen adieran bilatzen ari zinen. Soldata edo alokairua langile batek beste baten kontura egindako lanagatik eskuratutako ordain finkoa da, aldiro (hilabetero, astero,…


Garzonen alde hitz batzuk | Irakutrezin aldizkaria\n« TXAPELA BURUAN ETA HOTZIK EZ INGURUAN | Buru Bero »\nKondenatua izan eta berehala, Uxue Etxebeste handiak gomendatuta, interneten eginen edizioak zer zion begiratzera sartu nintzen. arraroa irudituko zaizue, baina ez nuen lortu egin egunkariaren webean sartzerik. Euskaldunon Egunkariaren weba ere etzuen aurkitzen googleren bilatzaile ahalguztidunak. Ardi beltzaren weba ere desagertua zegoen. Batenbatek pentsatuko zuen norbaitek interneta puskatuko zuela, baina ez. Garzon izan zen hoiek guztiak itxi zituena, bere injustiziarekiko aurkakotasun eta eskuzabaltasun mugagabearen erakusle. Santu gutxi beraz hemen. Hala eta guztiz ere, Garzonen alde idatzi nahi dut gaurkoan.\nIzan ere, hauts asko harrotzeaz gain, poz asko piztu du horrelako pertsona iluna kondenatzeak, baina egitan al da poztekoa? Entzuketa ilegalak egin dituela diote, ta seguraski egingo zituen, beste hainbat kasutan egin bezala, izan ere batzutan dudak izaten ditut ea tipo honek badakien zerbait legalki eta fokoen beroa sentitzeko intentziorik gabe egiten.\nIzan ere, ez gaitezen engaina, epaitua dena ez da entzuketa ilegalak egitea, ilegalidadeak epaitzea bazen, legea urratzen hasi zenean epaitu, eta hainbat eta hainbat pertsonaren samina ekidingo litzateke, baina akoso honen motibazioa politikoa da, guztiz, eta nolabait, alekzionadorea. Esan nahi dudana da epaitua dena ez dela legez kanpoko gauzak egitea, salatu duten berdinek askotan txalotu baitituzte gauza hoiek, beren alde egin direnean, Epaitua dena botere posiziotan daudenen aurka, eta bereziki boterean daudenek beste garai batzuetan egindako basakeriak ikertzea da. Izan ere, Escandar Algeetek maisuki adierazten duen moduan, askatasun falta askatasuna falta duenak somatzen du, eta memoria falta soilik memoria urratua zaionak sentitzen du. Honen erakusle argia, eta aldi berean higuingarria, Gürtel kasuan lehen, eta momentuz kondenatu bakarra, Garzon izatea da.\nAsko dihardugu justiziaz, hitz gastatuenetakoa bihurtzerarte, baina justizia esaten dugunean, egitan ari al gara justiziaz? Askotan justizia diogunean ez al gara “gureak ez ikutu, ta besteei ahal den krudelkeria ankerrenak egin” esaten ari? Hugo Martínez Abarca beti handiak dio giza eskubideak kretinoentzako direla, benetan justizia nahia ez dela erakusten gure lagunen alde egitean, munduko kretinorik handienari, Garzon ondo sartzen da perfil horretan, epaiketa justua segurtatu, eta kondenatua bada, arrazoiari loturiko kondena ezartzen, eta ez momentuko inpaktu emozional (munstrifikaziora jotzea baita moda azken aldian) edota herraren ondorio den jarrera izaten.\nHontaz Javier Ortizek idatzi zuen “Jose K torturado” antzezlana laster izango dugu donostian (hemen eta hemen hitz egiten dute obraz) eta hori baliatuaz, erdi ortodoxiaz barre egiteko ta erdi idealismoaren apologia egitearren, testu eder, ta lema are ederragoa utzi zigun, ta oso modu dotorea iruditzen zait, modu irekian moralkeriaz hitz egiten duen testu bat moralizatzaile batzuetaz barre egiten duen esaldi batekin amaitzea: Jamaica o muerte. Venceremos.\nPosta irakurtzeko musika: Lehenik Garzón, ta hau haserretu ostean Grande-Marlaska deitu zen talde madrildarraren “Otra fuerza” abestia\nPosta irakurri ostean ikusteko bideoa: Juan Carlos Monedero Garzoni buruz La Tuerka saioan\nPosta irakurri ostean irakurtzeko liburua: Lehen aipaturiko “Jose K torturado”\nPosted on 2012/02/16 at 13:10 in Iritzia, Politika\t| RSS feed | Erantzun\t| Trackback URL


Finalaren atarian faborito argirik gabe\nFrantziak eta Belgikak alde batetik eta Kroaziak eta Ingalaterrak bestetik. Horiek dira finalean sartzeko lehian arituko direnak bihar eta etzi Errusiako mundialean eta argi dagoen bakarra faborito nagusirik ez dagoela da. Talde bakoiztak bere hautagaitza aurkeztu du eta eta kalidadea ez da faltako bi norgehiagoketan.


Eramaileak: NATURA ipuina\nIpuina: ARBELA MAGIKOA\nHaurra basotxoaren barrena paseatzen zihoala, zuhaitz adintsu baten inguruan arbel handi bat aurkitu zuen eta, haren ondoan, klarionaz betetako kutxa bat zegoen. Klarionen puntetatik txinparta distiratsuak ateratzen ziren. Haurrak klarionak ikusi eta hartu orduko marrazten hasi zen: zuhaitz bat, lore bat, txori bat…\nMagia zela eta, marrazten bukatu eta berehala irudiak arbeletik atera eta bizirik zirauten. Horrela, inguru guztia animaliez betetako baso berde polita bihurtu zen. Hunkiturik, haurrak gurasoak eta anaia-arrebak marraztu zituen “picnic” bat egiten, bokadiloak, sardina latak, edariak… marraztuz.\nPublicado por pastoralcolegioelpilar en 3:16


Pacto Vasco por las Familias y la Infancia = Familia eta Haurtzaroaren Aldeko Euskal Ituna.\nPacto Vasco por las Familias y la Infancia = Familia eta Haurtzaroaren Aldeko Euskal Ituna. Eusko Jaurlaritza-Gobierno Vasco, Vitoria-Gasteiz, 2018, 24, 24 p.\nA partir de esa constatación, los organismos y entidades que suscriben este Pacto reconocen la importancia de las familias como núcleos de relación humana y educación social, afectiva y comunitaria, y apuestan por políticas que faciliten a las personas que ya tienen responsabilidades familiares y a aquellas que quieran constituir una familia la realización de su proyecto vital en las mejores condiciones posibles, trabajando para superar las dificultades económicas o laborales que puedan impedirlo.


Mitxeo Grajirena, Jone (1)Villalba Merlo, Francisco Javier (1)Departamento (cas.)Economía financiera II (1)Departamento (eus.)Finantza ekonomia II (1)SubjectBUSINESS ADMINISTRATION AND BUSINESS ECONOMICS; MARKETING; ACCOUNTING (1)


Gustukoa ez da beti osasuntsua | Bizigiro | Berria\nIzozki dendetan geroz eta zapore gehiago izaten dira aukeran. Irudian, Bilboko Gelati-gelati izozki dendako aukera zabala. JUAN CARLOS RUIZ / FOKU Tamaina handiagoan ikusi\nAmaiur Irastorza Adin -\nBati baino gehiagori freskatu dio gorputza izozki batek aurtengo beroaldietan. Freskagarri gisara hartzen ditu jendeak, eta, edozein txosna, taberna edo bazterretara begiratuta, nonahi ikusten dira izozkien kartelak.\nMarrubizkoa, txokolatezkoa edo limozkoa. Oreozkoa, cookiezkoa eta txiklezkoa. Izozki zapore berriak sortu eta gustu guztietarako aukerak egiten ari dira urteen joanean. «Gustagarri izango zaizkio askori, bai, baina askotan irakurri ere ez dira egiten izozki hauen guztien atzean dauden osagaien zerrendak, eta garrantzitsua da zer jaten ari garen jakitea», esan du Libe Garmendia dietista eta nutrizionistak.\nGarmendiak azaldu duenez, geroz eta mota gehiagoko izozkiak ekoizten dituzte, kolore eta zapore ugarietakoak, eta etengabe berritzen ari da izozkien merkatua. Gustura jaten den elikagaia izaten da, baina osasunari ez dio gehienean onik egiten. «Ia guztiek azukre kantitate ikaragarriak izaten dituzte, eta hori ez da ona gure gorputzentzat», esan du.\nEuskal Herriko zenbait baserritan izozki artisauak egiten dituzte. Irudian, Lazkaoko Iztueta baserriko izozkigile bat. J. C. Ruiz / Foku\nBi multzotan bereizi ditu berak izozkiak: «Batetik, esnezkoak daude. Oinarria esnea izaten dute berez, baina askotan, esnea baino gehiago, koloratzaile, aroma, azukre, jarabe eta gantz gehiago izaten dituzte, batez ere industrialak direnean. Bestetik, urarekin egindakoak edo sorbeteak daude. Printzipioz, kaloria gutxiago izaten dituzte hauek, baina azukre kopuru oso handia izaten dute». Garmendiak azaldu duenez, «oso gutxitan begiratzen zaio izozkiaren etiketari, eta, batzuetan, erotzekoa izaten da bertan ageri diren osagai eta propietate zenbaiten kopuruak. Batzuek uste dute esnekiak edo frutak kontsumitzen ari direla izozkiak jatean, eta bai, hein batean esnea eta fruta izaten dituzte elikagai prozesatu hauek, baina inportantea da osagai horiek zein kantitatetan dauden jakitea, eta, horiez gain, zein beste osagai nahasten diren ikustea. Ezin dugu esneki bat kontsumitzeko helburuarekin izozki bat jan», adierazi du. Izozkien produkzioan diharduten industria eta enpresa handiek gehigarri, kontserbagarri, gantz eta azukre mota ugari erabiltzen dituzte produkzio aldian, eta elikagai ultra prozesatuak sortzen dituzte. Elikagai horiek ez dira batere osasungarriak izaten eta, beraz, Garmendiaren hitzetan, izozkiak jateko orduan komeni da lehenik eta behin etiketak ondo irakurtzea, osagaien zerrendaz jakitun izateko, eta, ahal bada, izozki artisauetara jotzea. «Noizean behin izozki bat jateak ez dio gure osasunari berebiziko kalterik egiten, baina, baten bat aukeratzekotan, artisauetara jotzea gomendatuko nuke, eta animatuenei esango nieke etxean nork bereak egiteko. Frutazkoak, esnezkoak, txokolatezkoak edo fruitu lehorrekin egindakoak; konbinazio ugari daude, eta aukera oso zabala da. Errezeta ugari eskura daude, bai Interneten eta bai liburuetan, eta «ez dago aitzakiarik».\nGeroz eta gehiago zaintzen omen da elikadura, eta geroz eta errezeta gehiago izaten dira eskura, etxean nork bere elikagai propioak eta nork bere gustura ekoizteko. Izozkien kasuan, zenbait ekoiztetxe ere produktuen kalitateari begira jarri dira, eta euren produkzio modua eta produktuak berak aldatzen hasi dira. Izozki artisau eta osasungarriagoen aukera handituz doa, eta zenbait enpresa txiki eta baserri ere hasi dira izozki artisauak ekoizten. «Izozkia, industriala zein artisaua izan, ez da elikagai bereziki ona osasunarentzat, baina geroz eta osagai gutxiago izan, eta modu artisau eta naturalenean ekoitzi, orduan eta hobea izaten da. Bost osagai baino gutxiago izatea komeni da, eta hiru osagai nagusien artean azukrea ez egotea ere garrantzitsua da», azaldu du Garmendiak.\nEuskal herrian, Iztueta (Lazkao) eta Mahala (Leaburu) baserrietan hasiak dira izozki artisauak egiten. Bestelako esnekiak ekoizten hasi ziren hasiera batean bi baserrietan, eta, ikaskuntza prozesu batzuen ondoren, izozkiak ekoizten ere dihardute egun. «Lehen mailako elikagaiak erabiltzen ditugu: baserriko esnea izaten da gure osagai nagusia, eta bertan hazten ditugun behietatik jasotzen dugu esne hori. Produkzioaren ziklo guztiaren kontrola guk hartzen dugu: behien zainketatik hasi eta produktua saltzen den arte. Garrantzitsua da hori, ekoizten ditugun produktuen kalitatea bermatzeko», esan du Ainitze Salak, Iztueta baserriko izozkigileak. Izozkiei gehitzen dizkieten fruitu eta zaporeak, ahalik eta modu naturalenean eta puruenean txertatzen saiatzen dira, eta, hala, ez dute ez koloratzailerik ez zaporetzailerik batere erabiltzen. Edurne Ibarbia Mahala baserriko langileak ere garrantzi izugarria eman dio produktuen ekoizpenean kontrol guztia eurek edukitzeari. «Horrela kontrol guztia guregan izan, eta produktuak ahalik eta modu naturalenean eta ahal den gutxien manipulatuta ekoizten dugula ziurtatzen dugu; produktu artisaua lortu nahi dugu». Bi baserrietako izozkigileek azaldu dutenez, jendeak asko eskertzen du jaten ari diren hori kalitatezkoa dela jakitea, eta uste dute geroz eta handiagoa dela gizartean elikagai osasungarrien eta bertan ekoitziak izan direnen aldeko hautua ere.\nIpuin harrigarri eta dantzagarrienak\nTxapeldunaren lehen eguna\nLibe Garmendia. Dietista eta nutrizionista


berrikari: RSS sindikazioa\nBitakoara baten ezaugarri nagusietarikoa da sindikazioa, hots, beste bitakora batean idazten den azken berria zure bitakoran automatikoki irakurtzea bere blogean sartu gabe. Egiteko prozedura oso erraza da: har ezazu, adibidez, zure ikasgelako bloga bat, eta sakatu “Subcribe to Atom” -beheko partean- agertzen den loturaren gainean. Klik egiterakoan konturatuko zara beste helbide bat agertu zaizula. Helbide hori kopiatu eta eraman zure bitakorara. Sartu barrura eta “Añadir elemento nuevo”/ Feed/ eta URL-aren hutsunean itsatsi kopiatutako helbidea. Ostean “continuar” eta azken berria, edo bi -gehinez bost- nola begistatu nahi duzun aukeratu eta ondoren gorde aldaketak. Gauza bera egin dezakezu beste bloga batean argitaratzen diren berriak jasotzeko. Lan hori errazteko RSS (Really Simple Syndication) ikono laranja bat agertu ohi da blog gehienetan –beste batzutan RSS hori epostaz eskatu behar da-. Bertan klik egin eta helbidea agertuko zaizu eta gero zure bitakoran sartu.\netiketak: bitakora , feed , RSS , sindikazioa


“Gipuzkoa aitzindari da kultura politikoaren berritzean” - Artikulua - Gipuzkoa ETORKIZUNA ORAIN\n“Gipuzkoa aitzindari da kultura politikoaren berritzean”\nGizarte antolatuari eta herritar orori dei egin die diputatu nagusiak, “gipuzkoar eredua” oinarri hartuta, lurraldearen etorkizuna eraiki eta elkarlan espazio berrietan parte hartzeko\n“Determinazio osoa dugu eta ahalegin zintzoa egiten ari gara herritarren eta erakundeen aldentzeari aurre egiteko”. Gisa horretan laburbildu du gaur goizean Gipuzkoako diputatu nagusiak, Markel Olanok, lurraldeko gobernu eredua berritzeko Foru Aldundiak bere buruari jarri dion helburu “estrategikoa”, Etorkizuna Eraikiz egitasmoaren bitartez mamitu dena. Datorren legealdi honetan egitasmo hori “indartu eta sakondu” egingo dutela iragarri du gaur diputatu nagusiak eta gainontzeko “erakunde, elkarte, alderdi politiko eta herritar guztiei” dei egin die elkarlan eta esperimentazio espazio eta gune berrietan parte hartzera.\n“Gauzak berdin egiten jarraitzea ez da posible. Herrigintza demokratikoan sinesten dugunok partekatu beharko genukeen gogoeta da. Demokraziaren eta gure gizartearen oreka, ongizate estatuaren oinarriak daude jokoan”, aldarri egin du Olanok, gaur goizean Donostiako Miramar jauregian eskainitako hitzaldian. Diputatu nagusiak Etorkizuna Eraikiz, kultura politiko berria jardunaldiaren irekieran hitzaldia eskaini du, UPV/EHUko errektore Nekane Balluerkarekin batera.\nEgungo munduak bizi dituen aldaketen aurreran eratzen ari den kultura politiko berria izan dute mintzagai ikastaroan, herritarrek politikarekiko duten jarrera aztertuz eta herritarrek politikan parte hartzeko modu berriak landuz. Entzute handiko hizlariak elkartu dira Miramar jauregian, Done Jakue Unibertsitateko politologoa den Anton Losada edota Complutense Unibertsitateko Metodologia irakaslea den Carolina Bescansa, esate baterako. Jose Maria San Segundo eta Rosa Gomez analistek eta Xabier Barandiaranek, Gipuzkoako diputatu nagusiaren aholkulariak osatu dute zerrenda.\nGipuzkoar eredua, “giltzarri”\nBere hitzaldian, “gizartearen eta instituzioen aldentzea” gainditzeko garaian, lurralde txikien eta tokiko administrazioen papera azpimarratu du. “Giltzarri eta aitzindari izan behar dugu”, erantsi du. Horretarako, gipuzkoarron artean oso errotuak diren bi baliori egin die erreferentzia: ekintzarako eta elkarlanerako joera. Lurraldeko “eredu propio” hori, bere esanean, erakundeen eta politikagintzaren “alor guztietara” zabaltzeko premiaz ohartarazi du.\n“Gure enpresek, elkarteek, erakundeek, giza taldeek garai zailenetan ere eutsi diete balio horiei. Harrokeriarik gabe eredu hori aldarrikatu nahi dut. Lankidetzarako prestutasuna eta ekintzarako joera, balio horiek gidatu behar dute gure jarduna alor guztietan. Gobernantza eredu berrietan sakontzeko ere, hori behar du izan zutabe. Ekitea, elkarrekin ekitea”, gogoeta egin du.\nTestuinguru horretan, Etorkizuna Eraikiz programak erdigunean jarri duen “ekintza eta esperimentazioa” nabarmendu ditu. “Hil ala bizikoa da, proiektu eta egitasmo konkretuak gauzatzea. Ezinezkoa izango da herritarren eta erakundeon arteko lubakia gainditzea, ekintza eta emaitza ukigarriak, begi-bistakoak, lortzen ez baditugu”, osatu du.\nHorren lekuko, enpresetan aukera berdintasuna eta kontziliazio erantzunkidea sustatzeko programa esperimentala aipatu ditu Olanok. Dagoeneko 40 proiektu pilotu gauzatu dira egitasmo honen baitan, 8.000 laguni eraginez. Hainbat enpresetan dagoeneko “aldaketa positiboak” bultzatu dituen programa dela goraipatu du eta, gainera, modu parte-hartzailean garatutako lerro honen ondorioak dagoeneko Aldundiko politiketan txertatu direla azpimarratu du.\nHorrez gain, politika publikoak elkarlanean garatzeko desafioa “erakundeon estrategiaren erdigunean” kokatzeko beharra iradoki du diputatu nagusiak, “gizartearengana gerturatu, entzun eta gizarteak deliberazio publikoan parte hartu” dezan. Gaineratu duenez, “gizartearen beharrizan eta desafio berriei erantzutea, honek izan behar du gure lanaren helburu nagusietakoa”. Hortik Etorkizuna Eraikizen bitartez “gai kritiko” batzuen inguruan “elkarlan eremuak eta espazioak” sortzeko erabakia: desberdinkeria, aldaketa klimatikoa, krisi demografikoa, mugikortasun jasangarria, zibersegurtasuna eta elikaduraren etorkizuna, kasu.\nGure enpresek, elkarteek, erakundeek, giza taldeek garai zailenetan ere eutsi diete balio horiei. Harrokeriarik gabe eredu hori aldarrikatu nahi dut. Lankidetzarako prestutasuna eta ekintzarako joera, balio horiek gidatu behar dute gure jarduna alor guztietan.\n“Gizartera gerturatu eta elkarlanean aritzea ezinbestekoa du desafio horiei aurre egiteko. Herrialde txikia gara, kolaborazioa bultzatu behar dugu erakunde eta eragile sozio-ekonomiko guztion artean. Kultura politiko berri hori finkatzeak izugarrizko garrantzia du Gipuzkoaren etorkizunerako”, adierazi du Foru Aldundiko ordezkari nagusiak.\nEstatuko politika, “kezka” iturri\n“Politikaren sinesgarritasuna” berreskuratzeko bidean, Olanok ohartarazi du hori ez dela bateragarria “adierazpen erasokorrarekin, taktizismo erabatekoarekin, sare sozialetako akzio-erreakzio antzuarekin, nahiz etenik gabeko zasca edo belarrondoko mediatikoekin…”. Estatuko panorama politikoari erreparatuz, azaldu duenez, “ez du balio politika berria bultzatzeko balizko neurriak defendatzea”, gure jardun politikoan “bestelako eskema” aplikatzen badugu.\n“Ezin dira gobernu berri bat osatzeko negoziaketak erabili kontrarioa ahultzeko edo norbere errelato politikoa indartzeko”, kritika egin du. Horregatik, Madrileko gobernua osatzeko “tirabira antzuak” eta “zailtasunek” sortzen dioten “kezka” azaleratu du Olanok. Batetik, “Gipuzkoarako oso garrantzitsuak” diren zenbait proiektu “geldirik” daudelako eta, bestetik, “beharrezko” dugun kultura politiko berriaren “kontrako norabidean” doazelako.\nHorren aurrean, lurraldean eta, oro har, Euskal Herrian “sendo” ageri den “elkarrizketarako eta adostasunak lortzeko kultura” hobetsi ditu diputatu nagusiak.


Auradou - Wikipedia, entziklopedia askea.\nGeorges LAGREZE (2014-2020)\n44° 20′ 02″ N, 0° 48′ 39″ E / 44.3339°N,0.8108°E / 44.3339; 0.8108Koordenatuak: 44° 20′ 02″ N, 0° 48′ 39″ E / 44.3339°N,0.8108°E / 44.3339; 0.8108\nPenne-d'Agenais, Frespech, Hautefage-la-Tour eta Massoulès\nAuradou Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 351 biztanle zituen.\n2007an Auradou udalerrian erroldatutako biztanleak 351 ziren. Familiak 126 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 43 seme-alabarik gabeko familiak ziren, 39 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 173 etxebizitza zeuden, 134 familiaren etxebizitza nagusia ziren, 24 bigarren erresidentzia ziren eta 15 hutsik zeuden. 168 etxeak ziren eta 4 apartamentuak ziren. 134 etxebizitza nagusietatik 113 bere jabearen bizilekua ziren, 17 alokairuan okupaturik zeuden eta 5 doan lagata zeuden; 3 etxek gela bat zuten, 5 etxek bi zituzten, 21 etxek hiru zituzten, 39 etxek lau zituzten eta 66 etxek bost zituzten. 110 etxek euren parking plaza propioa zuten azpian. 60 etxetan ibilgailu bat zegoen eta 71 etxetan bat baino gehiago zituzten.\nAuradou udalerriko biztanleria-piramidea 2009an .\n2007an lan egiteko adina zuten pertsonak 219 ziren, horien artean 159 aktiboak ziren eta 60 inaktiboak ziren. 159 pertsona aktiboetatik 151 lanean zeuden (86 gizon eta 65 emakume) eta 8 langabezian zeuden (3 gizon eta 5 emakume). 60 pertsona inaktiboetatik 15 erretiraturik zeuden, 13 ikasten zeuden eta 32 "bestelako inaktibo" gisa sailkaturik zeuden.\n2009an Auradou udalerrian 139 unitate fiskal zeuden, 351 pertsonek osaturik. Pertsona bakoitzeko diru-sarrera fiskalaren mediana urteko 16.759 euro zen.\n2007an zeuden 21 komertzioetatik, 7 eraikuntza enpresak ziren, 5 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 higiezinen enpresa zen, 4 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 2 zurginak, 2 iturginak eta 1 argiketaria.\n2000. urtean Auradou udalerrian 19 nekazaritza-ustiategi zeuden, 624 hektarea erabiltzen.\nHautefage-la-Tour (2,7 km)\nFrespech (2,8 km)\nMassels (3,8 km)\nCassignas (4,4 km)\nMassoulès (4,4 km)\nBlaymont (5,3 km)\nBNF: 152610987 (data)\nOrriaren azken aldaketa: 7 urtarrila 2020, 10:54.


Aiora Jaka eta Jose Enrike Urrutia Capeau (2015/06/04) - Bilbo Zaharra Euskaltegia\nHasiera Aiora Jaka eta Jose Enrike Urrutia Capeau (2015/06/04)\nAiora Jaka eta Jose Enrike Urrutia Capeau (2015/06/04)\n2015-05-11 2015-08-06 , Bilbo Zaharra Forum, klasikoen irakurketa, Narrazio guztiak, 1\nNoiz: Ekainak 4, osteguna, 19:00\nEHUn irakasle eta euskal itzultzailea.\n“Itzulpena eta sorkuntza: txanpon beraren bi aldeak”\nSarrionandiaren obrari buruzko lehen doktore-tesiaren egilea. “Itzulpenari buruzko gogoeta eta itzulpen-praktika Joseba Sarrionandiaren lanetan” ikerlana 2011n aurkeztu zuen UPV/EHUn eta 2012an argitaratu euskaltzaindiaren Iker sailean.\nIurretan jaioa 1954an.\nEuskal idazlea. Orain arte idatzi dituen liburuak: Kadrila alegera festan da (1979), Izar beltzaren urtea (2000), Ergelen nonbrea (2006), Assilah-ko eroa (2010), Wylerren itzala (2012) eta Jururu (2015).\nBere itzaldia: “Sarrionandiaren narrazioen giltzarriak”\nCutterstl urte 1 Duela


45. aldizkaria by mlagundia - issuu\nMariaren Lagundia Ikastola /Bergara / 44. zkia / DBHko 3.eko ikasleak / 12ko azaroa Espaloia,1 路 20570 Bergara / Postakutxatila/apartado, 26 / Tel.:(943)762540路 762541 / Faxa:(943)763331 / E路maila:marilagikastola@euskalnet.net\nEpaaa! Aupa lagunok! Ze moduz hasi duzue ikasturtea? Ni Leire Mo帽ux naiz. Aurten nobedadeak ditugu prentsa tailerrean, irakasleak desberdinak dira, iaz Edurne eta Olatz ziren eta aurten Edurne eta Ana. Aldizkari honetan izango duzuen informazioa aipatuko dizuet: Gautena elkartearen berri izango dugu eta arduradunarekin hitz egin, aurten ,pasiloetan zehar ikusten ditugun ikasle berriei buruz gehiago jakiteko.San Mar'netako jaixetan izan den omenaldiaren azalpen txiki bat. Jaiak ere bai, gustuko ditugulako! Andoni eta Olatz Ortega hobeto ezagutzeko aukera eskainiko dizuegu. Zinean dauden nobedadeak... Eta azkenik, hausnarketarako lekua: nahi izango zenukete uniformea erabili behar izatea? Nik ez! Baina beste batzuen iritziak jakiteko kuxkuxea ezazue aldizkari hau! Hurrengo arte!\nPrentsa-Tailerreko aurtengo argazkia\n12ko azaroa J.Dominguez / D.Duri\nAgenda 21 Gaur egun puri-purian dagoen gai bat landuko dugu aurten :HONDAKINAK. Hauek gure bizitza moduak eragindako ondorio ezatseginetako bat dira ,eta orain gainera ,arazo bihurtu zaizkigu. Ikasturte honetan hondakinen gaiak dakarren problema'ka hori aztertuko dugu eta aurre egiteko konponbide ezberdinak proposatuko dira. Zer egin dezakezue etxeetan? Familia lehenbiziko hezkuntza-eremua denez eta gurasoak hezkuntza komunitateko partaideak direlako gonbidatuta daude ingurumen batzordera, Eskolako Agenda 21i buruz informazioa jasotzeko eta proiektuan parte hartzeko;horrela,denon artean,gure etxeak jasangarriagoak egingo ditugu: - Arduraz kontsumituz. - Baliabideak aurreztuz( ura, energia…). - Zaborra murriztuz. - Birziklatuz. - Garraio publikoa eta ibilbideak oinez eta bizikletaz bultzatuz.\n“El Gallinero” Gizarte integrazioko ikasle eta irakasleak 2012ko otsailean Madrilen Cañada Realen kokatuta dagoen Gallinero izeneko txabola auzo baten egon ziren boluntario gisa. Hau guz'a, Coordinadora de Barrios eta “San Carlos Borromeo” Parrokiari esker gauzatu ahal izan zen. Bertan, ekintza desberdinak antolatu zituzten haurrak eskolaratzeko helburuarekin. “El Gallinero”, Madrileko “Puerta del Sol”-e'k 12 kilometrora kokatuta dago eta gaur egun, Europako ijito errumaniarren kokalekurik handiena da. Bertan, 90 familia bizi dira, 440 persona eta hauetako 190,haurrak dira (15 urte'k beherakoak). Esperientzia hau gogorra baina aberasgarria izan zela esan digute.Ondoren bertako haurrak egun batzuetarako Bergarara ekartzea pentsatu zuten irakasle eta ikasleek eta hori da egingo dutena. Horrelako esperientziek, beste kultura eta errealitate bat ezagutzeko aukera ematen diete hango umeei eta elkarbizitza,ikastetxe honetako haurrentzako aberasgarria izango dela ere pentsatu dute antolatzaileek. Honez gain, lan boluntarioaren bidez,denon artean ideia bat errealitate bihurtzea, erronka atsegina eta aberasgarria dela diote. Gallineroko 32 ume etorriko dira azaroaren 8'k 11ra gure herria eta gure ikastola ezagutzera ,beraz\nONGI ETORRIAK IZAN DAITEZELA!\n3 J. Gorosabel / I. Agirrezabal\nZine pixka bat Asteburu honetan ez daukazula planik? Goazen zinera!! Ale honetan pentsatu dugu zerbait ezberdina aipatzea. Kirola egitea ona da, dudarik ez! baina, oraingoan zineari buruz hitz egingo dugu. Film ezberdinen laburpena eta iritzia emango dizuegu. Beraz, badakizue: goza ezazue!! RESIDENT EVIL: VENGANZA: Zombiak munduan zehar dabiltza oraindik arazoak ematen eta jendea akabatzen. Alice-k, bat– batean enpresa baten instalazioetan esnatu den neskak, hauen aurka egin beharko du.Mundua salbatzeko bidean bere iraganaren istorioa ezagutuko du. Iritzia: Filma ona da: Suspensea, 'roketak eta odola alde guz'etan zehar.\nSIN FRENOS: Willee New York– eko postari bat da. Baina ez da edozein postari: Fixie izeneko bizikleta bat gidatzen du, freno- eta martxa-rik gabekoa. Egunero autobusak, oinezkoak eta milaka auto sahiesten ditu. Baina egun hau ez da besteak bezalakoa izango beretzat…\nIritzia: Ez dago batere gaizki: Adrenalina askatzeko ona !\nLAS AVENTURAS DE TADEO JONES: Tadeo Jones langile ameslari bat da: Bere gurasoak arkeologoak ziren eta txikitan berak ere bide bera jarraitu nahi zuen. Egun baten istripu baten ondorioz arkeologo famatu batekin nahastu zuten eta Peru– ra bidali zuten zibilizazio Inka baten bila. Abentura handi bat izango du loro barregarri batekin, neskatxa abenturazale batekin, bere txakurrarekin eta saltzaile mexikar batekin. Iritzia: barregarria eta entretenigarria da. Gainera, José Mota eta beste aktore ezagunen ahotsak entzuteko aukera ematen digu.\n4 A. Loidi / N. Aginagalde\nGautena Gautena, Gipuzkoako Au'smo Elkartea da; irabazi gabeko elkarte honen helburua nahasmen hau duten pertsonei eta familiei laguntza ematea da, zerbitzu egokiak eskainiz . Gautenak,hiru hamarkada\nbaino gehiagotan zehar lanean dihardu pertsonak gizarteratzeko asmoz .\nEskaintzen dituen zerbitzuak honako hauek dira: -hezkuntza -eguneko arreta -etxebizitza -aisia eta denbora librea -familiari laguntza.\nGehiago jakiteko bi irakasle elkarrizketatu ditugu, Lourdes eta Maribel: Zer dela eta hasi zineten Gautenan lanean? -Lourdes: lehenengo, Lehen Hezkuntzan hasi nintzen klaseak ematen. Baina ondoren kuriositateaga'k mundu hau ezagutzea pentsatu nuen. -Maribel: hau ikastea erabaki nuen kuriositate hutsaga'k. Zer egiten duzue egunean zehar? Lehenengo autonomia lantzen dugu (txamarrak jantzi- erantzi, agendak..) Gero, eguneko menua zehazten dugu Ondoren, bakoitzak bere mahaian, egunean zehar egin behar duena zehazten du. Batzuetan pertsonaren mailaren arabera, integrazioak egiten ditugu. Ikaslea, berari dagokion gelara joaten da( ordu erdi, ordu bat,bi...). Ikastola hau gustuko duzue? Handia da, pozik gaude. Harrera ona egin digute, eta oso polita da, baina pa'oa handiegia dela iruditzen zaigu!\n12ko azaroa U. EgaĂąa /M. Atutxa\nAndoni Lopez Andoni Lopezek 30 urte ditu eta gazteiztarra da. DBHko irakaslea da eta berari buruz gehiago jakiteko elkarrizketa egin diogu. 1.Noiz etorri zinen ikastolara? Iazko aste santuaren ostean etorri nintzen. 2.Ze ikasgai ematen dituzu eta ze mailatan? DBHko 1. eta2.mailan natura zientziak, 3.ean matema'ka eta 4.ean Teknologia ematen ditut. 3. Zerk bultzatu zaitu irakasle izatera? Be' gustatu izan zait erakustea eta oso lanbide garrantzitsua dela iruditzen zait etorkizunerako. 4.Zer ikasketa duzu? Elektronikan: ingeniaritza teknologikoa eta industria antolakuntzan goi ingeniaritza. 5.Hona heldu aurre,k zertan egiten zenuen lan? Eusko Jaurlaritzan ,antolakuntza teknikari lanetan. 6.Zeintzuk dira zure zaletasunak? Natura gustatzen zait, kirola egitea, musika entzutea â€Ś 7.Gustura al zaude? Bai,oso!\nOlatz Ortega Olatz Ortega prensa tailerreko eta DBHko irakaslea izan da aurreko urtera arte.Orain LHko irakaslea da eta berarekin egon gara aldaketa nolakoa izan den jakiteko. 1.Aldaketa handia izan al da DBHko irakasle izate,k LHko irakasle izatera pasatzea? Bai! Oso handia! Beste mundu bat da! 2.Nola konpontzen zara hobeto, DBHko irakasle ala LHkoekin? Ezberdina da, ezin daitezke konparatu! Etapa bakoitzak bere ezaugarriak ditu,horrek berarekin daraman guz'arekin. 3.Zer gustatu zaizu gehien DBH,k? Eta LH,k? Orokorrean, DBHn gustura egon naiz, gustuko dut, eta LHn ere gustura nago. Adin-tartea handia da, heldutasun-maila desberdin horrek badu bere xarma, aberasgarria da. 4.Prentsako irakasle izan zinen.Nola bururatu zitzaizuen aldizkaria egitea? Nik 9 urte egin ditut Prentsa Tailerrean, baina, aldizkaria urtebete lehenago sortu zen. 5.Nola sen,tzen zara, prentsan 9 urte egon ondoren, uzteaga,k? Hainbeste urte eta gero, zaila da ikastolan egoten diren ekintzei eta gertaerei argazki bat ez ateratzea! Jajaja! 6.Hainbeste urte prentsan egonda , gogoratzen al duzu bitxikeriaren bat? Momentu onak eta diber'garriak igaro ditugu urte hauetan Prentsa Tailerre'k igaro diren ikasleekin.Baina, ez dut bitxikeria berezirik gogoratzen â€Ś!\n12ko azaroa N.Sanchez/I.Madinabei'a\nSan Martin Jaiak 2012 San Mar'n , Bergarako santuaren omenezko jaiak , aurten irailaren 16an ospatu ziren , zapatu gauean helduen danborrada izan zen , eta igandean berriz, umeak ibili ziren danborrak as'ntzen. Baina aurten jaixetako nobedadia zenbait bergararri egindako omenaldia izan da. Duela 50 urte Surragan gurutzea jaso zutenei eta horretarako lurrak utzi zituen baserritarrari omenaldi bitxia egin zitzaien jaixetako zapatuan. Gurutzea , esan bezala , duela 50 urte jaso zuten San Mar'nen kanonizazioaren mendeurrena ospatzeko , eta Surragan altxatzea erabaki zuten Bergarako bazter guz'eta'k ikusiko zelako. Hala da , ezta ?\nSAN MARTIN Gaztetan utzi zuen Bergara,bere jaioterria, eta Madrilera joan zen ikastera ;handik Andaluziara ,Mexiko ,Filipinak eta azkenean Japoniara iritsi zen. Bere helburua lurralde hauetan , kristautasuna zabaltzea izan zen ,baina oztopo handiak aurkitu zituen. 1597ko otsailaren 5ean beste 25 mar,riekin batera Nagasakin (Japon) gurutzatu zuten.\n7 J.M. Erdabide\nJolastuz ikasi Asmakizuna\nPlaza biribilean lasterka Hala egunez nola gauez Bi anaia; Zaharrena bizkorrena Txikiena polikiagoa. Hamabi ate ditu plazak Ez gehiago ,ez gutxiago.\n12ko azaroa U. Sanchez / M. Urru'a / I. Zubia\nIritzia -Gustatuko litzaizuke ikastolarako uniformea edukitzea ? -Zein janzkera proposatuko zenuke neskentzako?,eta mu'lentzako ?\nEider Etxaniz (LH 6)\nGonzalo Nunes (DBH 1)\nPaula Marcos (DBH 2)\n· Egia esan, ez zait axola.\n· Ez zait axola.\n· Neskentzako: gona, alkandora, eta parisinak.\n· Neskentzako: gona eta alkandora.\n· Neskentzako: gona eta kamiseta.\n· Mu'lentzako: prakak eta gorbata.\n· Mu'lentzako: praka motzak eta alkandora.\n· Mu'lentzako: prakak, kamiseta eta gorbata.\nAitor Zurro (DBH 3)\n· Ez zltzaidake gustatuko · Neskentzako: gona, kamiseta eta parisinak. Mu'lentzako: alkandara, gorbata eta praka luzeak.\nKontuKontu-Kontari: Uniformea Mariaren Lagundiko ikastolatan, uniformeak erabiltzen zituzten. Gaur egun, gurean behintzat ez dago horrelakorik baina, Donos'akoan eta, Espainako zenbait ikastetxetan (A Coruña) oraindik ere uniformea jantzita joaten dira ikastolara. Familia batzuetan eskertuko lukete, seme-alabak unirfomea erabiltzea; izan ere, garai honetan krisia dagoenez aurrezteko modua izango litzateke, esaterako familia ugarietan. Guri uniformea erabiltzea ez litzaiguke aproposa irudituko, bate'k, denok berdin jantzita joatea ez zaigulako gustatzen eta beste'k, gaur egun erabiltzen diren uniformeak ez direlako gure gustukoak.\nErredakzioa: Nerea Aginagalde / Ibai Agirrezabal / Maitane Atutxa / Diego Duri / Uxue Egaña /Josu Martin Erdabide / Maider Gago / Julen Gorosabel / Nora Irizar / Oihana Lete / Ane Loidi / Leire Moñux / Sara Peñin // Koordinazioa: Ana Errasti / Edurne Uriarte Arabaolaza // Kolaboratzaileak: GMHZko ikasle eta irakasleak / Erkuden Unamuno(Agenda 21ko arduraduna) // Eskerrak: Aldizkaria egiten lagundu gaituzten guztiei // Argazkiak: Beti kontu // Inprimategia: Bergarako IMPRESPAL\nAldizkariaren 45. alea


Espediente arautzaileen, plangintza-espedienteen eta administrazio-espedienteen kudeaketa\nBeste tratamendu-jarduera batzuetan sartuta ez dauden espediente arautzaileen, plangintza-espedienteen eta administrazio-espedienteen kudeaketa. Esaterako, arauak eta planak egitea, administrazio-errekurtsoak kudeatzea, hitzarmenak, etxebizitza babestuen edo zuzkidura-bizitokien adjudikazio-prozedurak. Etxebizitza-programaren aurrekontu- eta kontularitza-kudeaketa.\nAzaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen Testu Bategina.\nZergadunak eta subjektu behartuak\nArauak edo planak egiteko prozeduretan parte hartzen duten pertsonak, hitzarmenak izenpetu dituztenak, Etxebizitza Sailburuordetzako organoen egintza administratiboak aurkaratzen dituztenak, harreman ekonomikoak dituzten agenteak.


IRUDIETAN: Inauterietako maskarada | Aldizkaria | EROSKI CONSUMER\nIRUDIETAN: Inauterietako maskarada\nMundua planeta globalizatua ez zelarik, gizaki denek, ez bazekiten ere, erritu bat, berbera betetzen zuten: mozorroa janztea. Neguarenak egin duenean, arauak urratzeko xedez, aurpegia ezkutatu eta kalea hartzeko zergatia bilatzean antropologoak, historialariak eta soziologoak ez datoz bat. Ama lurraren indarberritze eta emankortasuna ospatzea, gaizkia eta ongia elkarren aurka jartzea eta, kristauen egutegia aitzakia, ospakizun paganoaz baliatuz oturuntza egitea dira tesirik sendoenak. Baliteke arrazoi bakar bati heldu behar ez izatea ere. Inauterian hamaika adierek bat egiten dute: Ama Lurraren mendeko garela aitortzea, justiziari zor zaiona ordaintzea eta Garizumaren helduera prestatzea. Jatorri horiek errespetatu egiten dira egun ere, bazterrean gorderik ditugun arren. Inauteriak bereizgarri nagusia du, dena den: araua urratzeko aukera aprobetxatzea, horren berri eman behar izan gabe. Nonahi egiten da hori, mutur batetik bestera: Indian eta Kanarietan, Brasilen eta Bavieran, Chiapasen eta Nafarroan.\nAnue haraneko Lantz herrixkak antzina-antzinako inauteriaren adierazpeneko ikurretako asko bildu ditu; areago, pertsonaien, egintzen eta motiboen azalpen bakarra ez izatearen misterioari ere heldu dio. Alde batetik, Ama Lurra eta Bizia identifikatze horretan Erromako saturnalen mitoa ospatzen du; bestetik, Herioa datza hor. Horrekin batera, justizia erdiestearen aldeko borroka taularatzen du baina kalean borroka eta liskarretan dabiltzan pertsonaiak ez dira ez onak, ez gaiztoak, ñabardurez josiak agertzen dira, zintzoak dira eta gaizkile, aldi berean: beren rolak antzeztu eta gehiegikeriaz aritu ahal izateko, mozorroaz baliatzen dira.\nTxatxoak, kolore biziez jantzi eta eszenako jaun eta jabe bihurturik, aurpegia estalita daramate. Zaldikoren erasoetatik ihesi doan Ziripoten eskolta dira Eta Zaldikoren atzetik doaz Arotzak, perratzaileak. Txatxoak, aldi berean, ikuskizunari so daudenak izutu, Ziripot zirikatu, Zaldiko atzitzen denean txalo jotzen eta zaldia ferratzen arotzei laguntzen diete. Pantomima amaitzean, txatxoek, gaizkiaren ikurra den Miel Otxin altxaturik, akabatu, sua eman eta zortzikoa dantzatuko dute biribilean, garaipena ospatzeko.\nEszenaratze magiko horrek, nortasuna ezkutatzen duten mozorroen kontraesana gorpuzten du: ongiaren atzetik doazen arren, gaizkia egitea atsegin-bide dute.\nTxatxoak, mozorroturik, herria zeharkatzeko prest\nZiripot aitona potoloa, makila lagun, atzitzaileei ihes eginez\nZaldikok Ziripoti eraso eta lurrean zerraldo utzi du\nArotzak Zaldikoren bila, ferrak ezartzeko\nMiel Otxín, hiru metroko gaizkilea azaldu da herrira\nLMiel Otxin harrapatu, hil eta sutan erre izana ospatzen dute txatxoek


Urteari amaiera emateko nahi adina aukera izango da gaur gur bazterretan - GARA\nUrteari amaiera emateko nahi adina aukera izango da gaur gur bazterretan\nKonturatzerako bukatu da 2008. urtea eta jarriak gara dagoeneko datorrenean pentsatzen. Mahai inguruan, mendira joanez, festan edo korrika lasterketetan... modu batean edo bestean, gutxi izango dira urte zaharrari agur esan eta berria hasteko ezer berezirik egingo ez dutenak.\nMota guztietako sineskeriaz inguratutako eguna izaten da San Silbestre eguna, alegia, urteko azken eguna. Ur- te zaharra ondo bukatu eta berria hobeto hasteko, mila modu baditugu Euskal Herrian. Entzunak dira urtezahar gaueko «kotilioiak», dotore jantzi eta ordu luzez festarako aukera ematen dutenak. Aurten badirudi, Gipuzkoa, Bizkaia eta Araban hamabi kotilioi handi egingo direla, iaz baino zortzi gutxiago. Iparraldean berriz, «urtats afaria» esaten diete, baina, funtsean, antzeko ospakizuna izaten da. Hori bai, azken hauetan ez da ikusten mahats ale bakar batik.\nAskorentzat ohitura da baita ere, gaurko egunez suziri eta bolanderak botatzea, han eta hemen hots burrunba handiak eraginez. Hego Euskal Herrian eskuratzeko izaten diren zailtasunak direla-eta, Hendaiako suziri dendek pagotxa izaten dute egunotan jende ugari inguratzen baita hara. Hala ere, Donostiako Udalak esaterako, gerta daitezkeen ezbeharrak ekiditeko debekatu egin du kalean «suziri, bolandera edo bestelako objektu jaurtitzaileak erabiltzea; arkuak, tiragomak edo jostailuzko pistolak».\nSestaon, berriz, azkar ibili dira aurten, astelehenean ospatu baitzuten Urtezahar eguna. Merkatarien Elkarteak antolatuta, iluntzeko bederatzietan jan zituzten hamabi mahats aleak elizako kanpaien erritmoan.\nIruñean modu berezian emango diote amaiera urteari. Inauteriak pare bat hilabetez aurreratu, eta goitik behera mozorroturik irteten dira kalera. Normalean urtean zehar nabarmentzen diren pertsonaiak izaten dira Gabon zahar gauerako mozorrorik gustukoenak, hala ere, denetarik izaten da. Batez ere Alde Zaharrean, urtean gai baten arabera mozorrotzen dira eta taberna ugarik ere beren itxura aldatzen dute. Bada, bestalde, Getxon eta Trintxerpe inguruan ere Urtezahar egunean mozorrotzeko ohiturarik.\nBeran, berriz, ohitura dute «glin-glanka» eta «Diostesalbeka» urteari amaiera emateko. Arratsaldean, herriko gaztetxoenak izango dira «glin-glan» horren protagonistak, kaleetan zehar ibiliko baitira etxe atarietan «glin-glan, glin-glan, duenak ez duenari eman» abestuz. Iluntzerako berriz, zahartxoagoek hartuko dute festaren ardura. «Diostesalbearekin» koplak kantatuz agurtuko dute urtea, berriari onena ekar dezan eskatuz.\nHendaian goizaldeko ordu batean urte berriari ongietorria egiteko brindisa egingo dute, baita suziriak jaurti ere, kartzelan den preso politiko bakoitzeko bana.\nAmurrioko San Roke auzoan, berriz, ohitura zaharrak berreskuratzeko ahaleginetan dabiltza urteko azken egunera begira. Bertako bizilagunen elkarteak antolatuta, auzoari «bizia emateko» bederatzigarren urtez festa egingo dute eguerdian, bertara inguratzen direnen artean.\nUrteari adio, korrika\nBerarekin dakartza San Silbestre egunak Euskal Herriko hainbat txokotako kros lasterketak ere. Iruñekoa izango da krosik zaharrenetakoa, baina, beste hainbat herritan ere dagoeneko erabat errotu den ohitura da. Beasainen, esaterako, dagoeneko XXXIV. lasterketa izango da gaur eguerdikoa, eta XXXII.a Ordizian iluntzean egingo dena. Mundakan ere jokatuko dute XXII. San Silbestre krosa, heldu eta gaztetxoentzako ibilbideekin. Agurainen, Zizurkil-Villabonan, Eibarren eta Laudion ere izango dira halakoak.\nMendian gora haritza...\nHedatzen ari den ohitura da Urtezahar egunean mendira joatea. Horren lekuko dira Euskal Herriko gailurrik altuenak. Xanpain botila bat baino gehiago irekiko dira gailurretan, eta gosari ederrak egingo dituzte batek baino gehiagok. Asko etxekoekin edo lagunekin joango dira, baina, egun honetan elkarteek antolatutako mendi irteerak ere ohiko izaten dira. Goizean goiz jaikita, Bizkaia eta Araba inguruetako jende ugari joango da Gorbeiara. Baita, Nafarroa eta Gipuzkoatik Aizkorrira ere, ondoren Urbian edo Otzaurten gosari ederrak egiteko.\nUrte berria ondo hasteko badira, beraz, hainbat modu. Adarra mendian jende andana bilduko da Urteberri egunean. Era berean, Lapurdin ere ohitura da Urteberri egunean Larrun mendira igotzea, «euskal presoen irudiak» alboan dituztela.


Gipuzkoako Naturan | Zer Egin | Gipuzkoa Turismoa - Gipuzkoa Turismoa - gipuzkoa\nNaturak gure izaera markatzen du. Kantauri itsasoak, haran sakonek, ibai emaritsuek eta mendiek definitzen dute gure izateko eta bizitzeko modua.\nKostaldearen 86 kilometrotan, mendiak itsasoraino iristen dira, honen bultzadari eusteko itsaslabarrak eratuz, kilometrotako hondartzak eta kala dotoreak babesten edo badia zoragarriak sortzen dituzten bitartean. Barrualdean, mendiek osatzen dute Gipuzkoako paisaia eta izaera. Haranak eta ibaiak, basoak eta bidezidorrak, parke naturalak eta mota guztietako ekosistema babestuak daude. Kolore berdea lurralde osoan zehar hedatzen da itsasoraino, eta han urdina edo grisa nagusituko dira, une bakoitzeko zeruaren arabera. Basamortua besterik ez zaigu falta.\nHainbeste gauza ditugu, ezin baitugu bakar bat gehiago ere izan. Gure azaleraren % 20 Naturagune Babestu gisa katalogatuta dago, baina zuhaiztiek guztizkoaren % 62 hartzen dute (zur produkzioa nagusi den Finlandian, berriz, % 65era iristen da). Lurraldea ez ezik, gure izaera plural, abegitsu eta berezkoa ere eratu duen natura horretaz guztiaz erabat gozatzera gonbidatzen zaituztegu.\nPasioaren berde kolorea\nBelar hezeak Gipuzkoa estaltzen du. Barrualdeko paisaia malkartsua, menditsua eta sigi-sagatsua da, baina atsegina eta abegitsua sentituko duzu. Ingurune osoak gonbidatzen du aurreko belaunaldi askoren bizimodua irudikatzera, zu zeu belaunaldi horietako baten parte bazina bezala.\nLanda guneko elezaharrek eta tradizioek, beti presente daudenek, bat egiten dute naturarekin. Aiako Harria Parke Naturaleko orratz formako erliebeak zerua zeharkatzen du. Deba eta Zumaia arteko itsasertz babestuak 8 kilometro ditu eta bere geruzetan planetaren historia geologikoa idatzita dago. Aitxuri, 1.551 metroko garaierarekin, Euskadiko sabaia da eta bere tontorrean Mari jainkosa mitologikoa bizi dela diote.\nBerdea beti dago agerian eta gainerako koloreen gainetik nabarmentzen da. Itsasertzak, mendiak, haranak, guztia tindatzen du, ibaien ibilguari jarraituz lagun banaezin gisa. Lurraldea bereizten eta bateratzen duen tonalitatea da. Berdea gure pasioa da, eta zurea ere izango da. Ikusiko duzu.\nGipuzkoako hondartza-mapa Hondarribia eta Mutriku artean hedatzen da. Errege-erreginek eta Gorteak uda igarotzeko aukeratzen zituzten hareatzak dira. Zerbaitegatik izango zen. Gipuzkoako itsasertzaren 86 kilometroek ezaugarri ezberdinak eta ezin hobeto gozatzeko aukerak dituzten 13 hondartza eskaintzen dizkizute.\nEra guztietako aukerak dituzulako, eta denak kalitatezkoak. Olatuekin edo olaturik gabeak daude, toldo zuri-urdinen ilarak dituztenak, basatiak, hirikoak, lasaiak edo jendetsuak, eremu nudista dutenak eta ez dutenak, 2 kilometro luze baino gehiagokoak edo laburrak eta bakartiak,... Hondar gainean etzateko, paseatzeko, jogginga praktikatzeko, igeri egiteko, urpean ibiltzeko, surfa egiteko edo uretako beste kirol batzuez gozatzeko aukera izango duzu. Edo zeruertzari begira jar zaitezke, hondoan dauden mendiei begira, edo itsaslabarrei nahiz badiaren erdian dagoen uharte horri begira. Bakoitzak bere bista gogoangarriak ditu.\nGertu aurkituko dituzu jatetxeak, arrainen bat parrilan erreta jateko. Eta ilunabarrean, seguru asko, eseri nahiko duzu ikusteko nola irensten duen itsasoak eguzkia, pintxo batzuk eta txakolin bat dastatzen dituzun bitartean, marinel giro tipikoan. Hondartza kontuetan ere ez duzu huts egingo, denak dira egokiak.\nEzusteko naturalak bihurgune bakoitzean\nGipuzkoa altxor naturalez beteta dago. Egile-pintxoak taberna bateko barran bezala hedatzen dira. Eta kosta egiten da aukeratzea. Baina hori egitea baino hobe da denak ikusten saiatzea: ez dute inoiz indigestiorik eragiten.\nSakonetako itsaslabarrak "Euskal Kostaldeko Geoparkearen" zatirik ikusgarrienetako bat dira, itsasoaren eta mendien artean sartuta. Sastarrain harana lasaia eta baketsua da; Zestoa bainuetxe-herriaren eta Izarraitz mendigunearen artean doa. Urkuluko urtegia ezin hobea da familia-ibilbideetarako... Natura ingurunearekiko kontaktua etengabea da. Ugariak dira bitxikeriak, paisaia harrigarriak eta leku paregabeak.\nHorietako bat da San Adriango tunela, Aizkorri-Aratz Parke Naturalaren gainaldean. Erromes eta transhumanteen ohiko pasabidea; kondairak dionez, Carlos V.a enperadoreak bere bizitza osoan zehar behin bakarrik makurtu zuen burua, eta tunel horretan izan zen. Edo Pagoeta ingurua, pagadiaren bakea burdinola zahar baten ondoan. Gipuzkoa paisaia atseginen kutxa bat da, bihurgune bakoitzean irekitzen dena. Ikusi egin behar dituzu. Beti gogoratuko dituzu.\nPaisaia bereziak ikusi\nIkusiko duzunez, Gipuzkoak milaka urtetan gizatiartutako geografia baten altxorrak gordetzen ditu Horretaz ohartuko zara, adibidez, Oiartzungo Arditurriko meatze-barrutira sartzen zarenean. Hasiera batean, erromatarrek induskatu zuten eta, ondoren, bi mila urtez ustiatu izan da.\nEsperientzia zabaldu dezakezu Aizpeako meategietan, oraingoan Zerainen, edo Zarauzko Mollarriko meatze-kargategi zaharrean. Gure historiaurrean murgildu ahal izango zara, Arrikrutzeko kobazuloetan (Oñati) edo Ekaingo erreplikan (Zestoa) sartuta, edo Adarra mendira igota, gure arbasoek monumentu megalitiko ugari eraiki zituzten talaia pribilegiatura.\nLasturko haranean, XIV. mendeko errotak aurkituko dituzu ingurune idiliko batean. Lurralde osoan sakabanatuta ikus daitezke Erdi Aroko multzo arkitektonikoak, multzo monumentalak, gotor-etxeak, jauregiak eta gure iraganaren lekuko diren beste eraikin batzuk. Gure historia agerian dago, zuk bisitatzeko prest. Egun batzuetan milaka urte gogora ekar ditzazun…\nIndustria ondare historikoa ikusi